தினமும் அட்லீஸ்ட் ஒரு பேட்டி , தினம் ஒரு விமர்சனம் ஆகியவற்றில் சிக்காவிட்டால் தமிழக பா . ஜ . க . தலைவர் தமிழிசைக்கு தூக்கம் வராது ! சென்னை விருகம்பாக்கத்தில் நடந்த ‘தூய்மை இந்தியா’ நிகழ்வில் கலந்து கொண்டவர் , செய்தியாளர்களிடம் கருணாநிதியின் பிறந்தநாள் பெரும் விழாவுக்கு பா . ஜ . க . வை அழைக்காதா ஸ்டாலினின் குணத்தை இன்றும் விமர்சித்தார் . பிறகு , ரஜினிகாந்தின் புதிய படத்தின் கதை தங்கள் தந்தையுடையதாக இருந்தால் அதை கைவிடும்படி மும்பை தாதாவின் மகனிடமிருந்து மிரட்டல் வந்திருக்கும் விஷயத்தை சுட்டிக் காட்டி அதற்கு கண்டனம் தெரிவித்துவிட்டு நகர்ந்தார் . பா . ஜ . க . நின்றாலும் , நடந்தாலும் விமர்சன கமெண்டுகளை போட்டுத்தாக்கும் அரசியல் பார்வையாளர்கள் ‘ஒரு மாநிலத்தில் காலூன்ற துடிக்கும் தேசிய கட்சியின் மாநில தலைவரின் கடமை இவ்வளவுதானா ? தி . மு . க . அழைக்கவில்லை என்றால் அழைக்காமலே போகட்டும் அவ்வளவுதானே ! அதற்காக ஏன் நாட்கணக்கில் வருத்தபட வேண்டும் ? ஏன் அழைக்காமல் விட்டோம் என்று அவர்கள் யோசிக்குமளவுக்கு மக்கள் மனதை தொடும் காரியத்தை செய்தால் அதுதான் சாணக்கியத்தனம் . அதேபோல் ரஜினி படத்துக்கு வரும் பிரச்னைக்கெல்லம கருத்து சொல்லிக் கொண்டிருப்பது , அந்த படத்துக்கு இலவசமாக ப்ரமோஷன் வேலையை செய்து கொடுப்பது போல ! ரஜினியின் புதிய படத்தை விட தமிழகத்தில் பேசப்பட வேண்டிய மக்கள் பிரச்னைகள் எவ்வளவோ இருக்கிறது . உங்கள் கட்சி வளர்ச்சிக்கான ஆக்கப்பூர்வ செயல்களிலும் , மக்கள் நலனுக்கான விஷயங்களிலும் கவனம் செலுத்துங்கள் . இதை இனியாவது செய்வீர்கள் என்று நம்புகிறோம் . ’’ என்று அட்வைஸ் மழை பொழிந்திருக்கிறார்கள் . தமிழக்கா நீங்க என்ன சொல்றீங்க ?


ராகுல் காந்தியை பிரதமர் வேட்பாளராக ஏற்க காங்கிரசின் கூட்டணி கட்சிகள் எதிர்ப்பு தெரிவித்து வருவதால் சோனியா காந்தி அதிர்ச்சியில் உள்ளார் . காங்கிரஸ் துணைத்தலைவராக இருந்த ராகுல் காந்தி அண்மையில் தலைவராக உயர்த்தப்பட்டார் . மேலும் வரும் நாடாளுமன்ற தேர்தலில் அவரை பிரதமர் வேட்பாளராக முன்னிறுத்த வேண்டும் என்பதில் சோனியா தீவிரம் காட்டி வருகிறார் . ராகுலும் கூட்டணி கட்சிகள் ஒப்புக் கொண்டால் பிரதமர் வேட்பாளராக தன்னை முன்னிறுத்துவதில் பிரச்சனை இருக்காது என்று ஏற்கனவே தெரிவித்துள்ளார் . இந்த நிலையில் காங்கிரஸ் கட்சி அடுத்த ஆண்டு நடைபெற உள்ள நாடாளுமன்ற தேர்தலுக்கான பணிகளை முடுக்கிவிட்டுள்ளது . மாநிலம் தோறும் கூட்டணி பேச்சுவார்த்தை தொடங்கியுள்ளது . உத்தரபிரதேசத்தில் காங்கிரசுடன் இணைந்து போட்டியிட மாயாவதியும் , அகிலேஷ் யாதாவும் ஓ . கே . சொல்லிவிட்டனர் . ஜம்மு காஷ்மீரில் உமர் அப்துல்லாம் காங்கிரசுடன் இணைந்து தேர்தலை சந்திக்கும் முடிவுக்கு வந்துவிட்டார் . மராட்டியத்தில் சரத்பவாரும் காங்கிரஸ் கூட்டணி என்பதில் உறுதியாக உள்ளார் . கர்நாடகத்தை பொறுத்தவரை ஏற்கவே காங்கிரஸ் – மதச்சார்பற்ற ஜனதா தளம் கூட்டணி ஆட்சியில் உள்ளது . பீகாரில் லாலுவின் ராஷ்ட்ரிய ஜனதா தளம் காங்கிரசுடன் இணைந்தே நாடாளுமன்ற தேர்தலை சந்திக்க உள்ளதாக அறிவித்தேவிட்டது . தமிழகத்திலும் தற்போதைய சூழலில் தி . மு . க – காங்கிரஸ் கூட்டணி தொடர்கிறது . இப்படி முக்கியமான மாநிலங்களில் காங்கிரஸ் கூட்டணி அமைப்பதில் ஓரளவு முன்னேற்றத்தை கண்டிருந்தாலும் ஒரே ஒரு விஷயம் தான் அந்த கட்சிக்கு சிக்கலை ஏற்படுத்தியுள்ளது . நரேந்திர மோடிக்கு எதிராக ராகுல் காந்தியை பிரதமர் வேட்பாளராக ஏற்பதற்கு தான் பெரும்பாலான கூட்டணி கட்சிகள் தயங்குகின்றன . குமாரசாமி மற்றும் ஒமர் அப்துல்லா ஆகியோர் மட்டும் தான் ராகுலை பிரதமர் வேட்பாளராக அறிவிக்க தற்போது வரை சம்மதம் தெரிவித்துள்ளதாக கூறப்படுகிறது . ஆனால் லாலுவின் மகன் தேஜஸ்வி யாதவ் , ராகுலை மட்டுமே பிரதமர் வேட்பாளராக ஏற்க முடியாது என்று வெளிப்படையாக அறிவித்துவிட்டார் . காங்கிரசில் இருந்து பிரிந்து தேசியவாத காங்கிரஸ் கட்சியை நடத்தி வரும் சரத்பவாரும் ராகுலை பிரதமர் வேட்பாளராக ஏற்க தயங்குகிறார் . மாயாவதியும் , அகிலேசும் கூட ராகுலை அடுத்த பிரதமர் என்று பிரச்சாரம் செய்ய யோசிக்கின்றனர் . மேலும் பிரதமர் வேட்பாளர் குறித்து ஒவ்வொரு கூட்டணி கட்சியும் ஒவ்வொரு கருத்துகளை முன்வைக்கின்றன . இதனால் ராகுலை பிரதமர் வேட்பாளராக அறிவிப்பதில் காங்கிரஸ் கட்சிக்கு சிக்கல் ஏற்பட்டுள்ளது . வரும் அக்டோபர் மாதத்திற்குள் எதிர்கட்சிகளை ஒருங்கிணைத்து பிரதமர் வேட்பாளராக ராகுலை அறிவிக்க வேண்டும் என்கிற இலக்குடன் சோனியா காய் நகர்த்துகிறார் . ஆனால் அதற்கு கூட்டணி கட்சிகள் ஒத்துழைக்குமா என்பது தான் மில்லியன் டாலர் கேள்வி .


பிரபல தனியார் தொலைக்காட்சியில் கடந்த ' 2006 ' ஆம் ஆண்டு ஒளிப்பரப்பான ' கனா காணும் காலங்கள் ' சீரியலில் ஜோசப் என்கிற கதாப்பாத்திரத்தில் அறிமுகமாகி மிகவும் பிரபலமானவர் நடிகர் யூதன் பாலாஜி . இதைத்தொடர்ந்து , தமிழில் இவர் ' பட்டாளம் ' , ' காதல் சொல்ல வந்தேன் ' , ' மெய்யழகி ' உள்ளிட்ட பல படங்களில் நடித்தார் . தற்போது ' நகர்வலம் . என்கிற திரைப்படத்தில் கதாநாயகனாக நடித்து வருகிறார் . திருமணம்ஃ இவர் கடந்த 2016 ஆம் ஆண்டு ப்ரீத்தி என்பவரை திருமணம் செய்துக்கொண்டார் . இவர்களது திருமணத்தில் விஜய் சேதுபதி , சமுத்திரகனி உள்ளிட்ட பல பிரபலங்கள் கலந்துக்கொண்டு இவர்களை வாழ்த்தினர் . விவாகரத்து ; திருமணமாகி இரண்டு வருடம் மட்டுமே ஆன நிலையில் இவர் தன்னுடைய மனைவியிடம் இருந்து காதலர் தினமான நேற்று விவாகரத்துப் பெற்றதாக அதிர்ச்சி தகவலை வெளியிட்டுள்ளார் . இந்த தகவலை யுதன் பாலாஜி தன் முகநூல் மற்றும் இன்ஸ்டாகிராம் பக்கத்தில் பகிர்ந்துள்ளார் . மேலும் அனைத்து காதலர்களுக்கும் தன்னுடைய வாழ்த்துக்களையும் தெரிவித்துள்ளார் .


நடிகர் திலகம் சிவாஜி கணேசனின் எத்தனையோ தத்துப்பிள்ளைகளில் ஒருவனான நான் , எனது நடிப்பின் தந்தைக்கு வணக்கம் . . . என்று நடிகர் கமல் ஹாசன் , கூறியுள்ளார் . சிவாஜி கணேசன் இளமை முதல் நடிப்பின் மீது கொண்ட காதல் காரணமாக சிறுவனாக இருக்கும்போதே பல மேடை நாடகங்களில் நடித்து வந்தார் . அப்போதே தனது நடிப்பாற்றலை வெளிப்படுத்தியும் வந்தார் . முன்னாள் முதலமைச்சர்கள் அண்ணாதுரை , கருணாநிதி , எம் . ஜி . ஆர் . , ஜெயலலிதா ஆகியோருடனும் சிவாஜி கணேசன் பணியாற்றியுள்ளார் . சிறந்த நடிப்பு , தெளிவான உச்சரிப்பு , கம்பீரமான பேச்சால் தமிழ் ரசிகர்களை மட்டுமல்லாது இந்திய ரசிகர்களையும் தன் கட்டுக்குள் வைத்திருந்த நடிகர் சிவாஜி கணேசனின் 91 - வது பிறந்தநாள் விழா இன்று நாடு முழுவதும் அவரது ரசிகர்களால் சிறப்பாக கொண்டாடப்பட்டு வருகிறது . சென்னையில் உள்ள சிவாஜி கணேசன் மணிமண்டபத்தில் அவரது திருவுறுவ சிலைக்கு துணை முதலமைச்சர் ஓ . பன்னீர்செல்வம் , அமைச்சர்கள் மற்றும் சிவாஜி கணேசனின் குடும்பத்தார் மலர் தூவி மரியாதை செலுத்தினர் . முன்னாள் முதலமைச்சர்கள் அண்ணாதுரை , கருணாநிதி , எம் . ஜி . ஆர் . , ஜெயலலிதா ஆகியோருடனும் சிவாஜி கணேசன் பணியாற்றியுள்ளார் . இந்து ராஜ்யம் என்ற நாடகத்தில் பேரரசார் சிவாஜியாக நடித்த கணேசனின் நடிப்பை கண்டு வியந்த பெரியார் , அவரை சிவாஜி என அழைத்தார் . அன்று முதல் கணேசன் , சிவாஜி கணேசன் என்று அழைக்கப்பட்டார் . திரையுலகிற்கு நித்தம் நித்தம் புதுமுகங்கள் வந்து கொண்டிருக்கும் இந்த காலக்கட்டத்தில் , எங்களுக்கு சிவாஜி ஒரு பயிற்சி புத்தகம் என்றே பல்வேறு நடிகர்களும் கூறி வருகின்றனர் . இந்த நிலையில் நடிகரும் , மக்கள் நீதி மய்ய கட்சியின் தலைவருமான கமல் ஹாசன் , நடிகர் சிவாஜி கணேசன் பிறந்தநாள் குறித்து தனது டுவிட்டர் பக்கத்தில் கருத்தொன்றை பதிவிட்டுள்ளார் . அதில் , இன்று ஐயா நடிகர் திலகத்தின் பிறந்தநாள் . அவரின் எத்தனையோ தத்துப் பிள்ளைகளில் ஒருவனாய் . . . என் நடிப்பின் தந்தைக்கு வணக்கம் என்று கமல் ஹாசன் பதிவிட்டுள்ளார் .


இந்தியா மற்றும் வெஸ்ட் இண்டீஸ் அணிகளுக்கு இடையேயான மூன்றாவது போட்டியில் வெஸ்ட் இண்டீஸ் அணி முதலில் பேட்டிங் ஆடிவருகிறது . வெஸ்ட் இண்டீஸுக்கு எதிரான முதல் இரண்டு போட்டிகளில் ஒன்றில் இந்திய அணி வெற்றி பெற்றது . இரண்டாவது போட்டி டிராவில் முடிந்தது . இந்நிலையில் , மூன்றாவது போட்டி புனேவில் நடந்துவருகிறது . இந்த போட்டியில் டாஸ் வென்ற இந்திய அணியின் கேப்டன் கோலி பவுலிங் தேர்வு செய்தார் . இலக்கை விரட்டுவதில் வல்லவரான கோலி , பெரும்பாலும் இரண்டாவது பேட்டிங் பிடித்து இலக்கை விரட்டத்தான் விரும்புவார் . வெஸ்ட் இண்டீஸ் அணிக்கு எதிரான முதல் ஒருநாள் போட்டியில் அந்த அணி நிர்ணயித்த 323 ரன்கள் என்ற இலக்கை இந்திய அணி எளிதாக எட்டி வெற்றி பெற்றது . ஆனால் இரண்டாவது போட்டியில் பேட்டிங் தேர்வு செய்து இந்திய அணி முதலில் பேட்டிங் ஆடியது . ஆட்டத்தின் இரண்டாம் பாதி மாலைக்கு மேல் இரவில் ஆடப்பட்டதால் ஆடுகளத்தின் சூழல் பேட்டிங்கிற்கு சாதகமாக இருந்ததால் , வெஸ்ட் இண்டீஸ் அணி ஆதிக்கம் செலுத்தி வெற்றியை நெருங்கியது . கடைசி நேர பரபரப்பில் போட்டி டிராவில் முடிந்தது . எனவே இந்த போட்டியிலும் வெஸ்ட் இண்டீஸ் அணியை இரண்டாவது பேட்டிங் ஆடவைக்க விரும்பாத கோலி , டாஸ் வென்றதும் பவுலிங்கை தேர்வு செய்தார் . அந்த அணி டாஸ் வென்றிருந்தாலும் பவுலிங் தான் தேர்வு செய்திருந்திருக்கும் என்பது குறிப்பிடத்தக்கது .


முன்னாள் முதல்வர் ஜெயலலிதா மறைவுக்கு பின் அதிமுக சசிகலா – ஓ . பி . எஸ் . என இரு அணிகளாக செயல்பட்டு வருகிறது . இதற்கிடையில் ஜெயலலிதாவின் அண்ணன் மகள் தீபா , விரைவில் அரசியலுக்கு வருவேன் என அறிவித்து இருந்தார் . அதுபற்றி பிப்ரவரி 24ம் தேதி ( இன்று ) அறிவிப்பதாக கூறினார் . இந்நிலையில் , இன்று அதிகாலை முதல் சென்னை தி . நகரில் உள்ள தீபா வீட்டின் முன்பு ஏராளமான அதிமுக தொண்டர்கள் குவிந்தனர் . பின்னர் , வீட்டில் இருந்து புறப்பட்ட தீபா , மெரினா கடற்கரையில் உள்ள ஜெயலலிதா நினைவிடத்துக்கு சென்றார் . அங்கு மலர் தூவி மரியாதை செலுத்தினார் . அங்கு 3 முறை வலம் வந்த அவர் , நினைவிடத்தில் விழுந்து வணங்கிவிட்டு மீண்டும் தி . நகர் வீடு திரும்பினார் . அப்போது , தொண்டர்களிடம் அவர் பேசியதாவதுஃ - ஜெயலலிதாவின் சாதனைகளையும் , சோதனைகளையும் நாம் நினைத்து பார்க்க வேண்டிய நாள் இது . இந்த நாளை நாம் கொண்டாடும்போது , ஜெயலலிதாவின் ஆட்சி மீண்டும் கொண்டு வரவேண்டும் என்பதில் உறுதியாக இருக்கவேண்டும் . விரைவில் இரட்டை இலையை மீட்போம் . இவ்வாறு அவர் கூறினார் .


கடந்த வாரம் , சென்னை குன்றத்தூர் பகுதியை சேர்ந்த 25 வயது அபிராமி என்கிற பெண் , தன்னுடைய கள்ளக்காதலனுடன் சேர்ந்து வாழ வேண்டும் என்பதற்காக , தன்னுடைய இரண்டு குழந்தைகளுக்கு விஷம் வைத்து கொன்றார் . இந்த சம்பவம் தமிழ் நாட்டையே அதிர்ச்சிக்குளாக்கியது . இதானால் இவரை வசைப்பாடாதவர்கள் யாருமே இல்லை என கூறலாம் . இந்நிலையில் அபிராமியை பற்றி , சொல்வதெல்லாம் உண்மை நிகழ்ச்சி மூலம் பல விதமான வாழக்கை சம்பவங்களை , பல மக்களை , அவர்களின் வாழ்க்கையை நடந்த பிரச்சனைகள் பற்றி பேசி நீதி கூறி வந்த நடிகையும் , தொகுப்பாளினியுமான லட்சுமி ராம கிருஷ்ணன் ஒரு பேட்டி அளித்துள்ளார் . இதில் எடுத்ததுமே , இதை தன்னால் நம்ப கூட முடியவில்லை , இயற்கையாகவே ஒரு தாய் தன்னுடைய குழந்தையை காப்பாற்ற வேண்டும் என மட்டும் தான் நினைப்பாள் . அவர் குழந்தைகள் மேல் பாசம் இல்லாதவளாக இருந்திருந்தால் குழந்தையை பெற்று வளர்ந்திருக்க மாட்டாள் . அபிராமி இப்படி நடித்து கொள்ள முக்கிய காரணம் , ஒரு வேலை அவர் மன ரீதியாக தெளிவில்லாமல் இருந்திருக்க வேண்டும் , அல்லது அவருக்கு வேறு ஏதாவது பிரச்சனை இருக்க வேண்டும் . அப்படியும் இல்லை என்றால் , தன்னுடைய மனதை கண்ட்ரோல் செய்ய முடியாத அளவுக்கு அபிராமி வெறித்தனமாக ஆசை பட்டிருக்க வேண்டும் . தன்னுடைய சுயநலத்திற்காக ஆசை கண்ணை மறைத்து , குழந்தை மற்றும் கணவரை அவர் தற்கொலை செய்ய முடிவு செய்துள்ளார் என கூறியுள்ளார் . இதை தொடர்ந்து பொதுவாகவே கணவன் மனைவி எப்படி நடந்து கொள்ள வேண்டும் என்பதை கூறினார் . எப்போதும் கணவன் மனைவி இருவருக்குள்ளும் விட்டுக்கொடுக்கும் உணர்வு இருக்க வேண்டும் , ஈகோ போன்றவை தான் கணவன் மனைவி பிரிவிற்கு , முக்கிய காரணமாக இருக்கிறது . கணவன் தன் மீது , பாசம் இல்லாத , போது . . . மற்றொருவர் தன் மீது பாசம் காட்டும் நிலையில் அவர் மீது தானாக ஈர்க்கப்பட்டு பாசம் ஏற்படுகிறது என கூறினர் . மேலும் தான் நடத்தி வந்த சொல்வதெல்லாம் நிகழ்ச்சி மூலம் இது போன்ற பலரை பார்த்திருப்பதாகவும் , அவர்களில் ஒரு பெண்ணின் பெயரையும் குறிப்பிட்டு சொல்லி , அந்த பெண் தன்னுடைய கள்ளகாதலனுக்காக கணவரை கொன்றதை தன்னிடம் ரகசியமாக வந்து சொன்னதாகவும் கூறினார் லட்சுமி ராமகிருஷ்ணன் . அதே போல் இதுவரை தான் பார்த்த பெண்கள் பலர் , தன்னுடைய கணவரை கொலை செய்ய திட்டம் போட்டவர்களும் , சில கணவர்கள் தன்னுடைய மனைவியை கொலை செய்ய திட்டம் போட்டவர்களுமே தவிர , குழந்தைகளை யாரும் கொள்ள வேண்டும் என நினைத்தது கூட இல்லை என்கிறார் . ஆனால் அபிராமி என்கிற பெண் இப்படி செய்ததை தற்போது வரை தன்னால் நம்பவே முடியவில்லை என குமுறியுள்ளார் .


இந்தியா இங்கிலாந்து இடையேயான முதல் ஒருநாள் போட்டியில் குல்தீப்பின் அசத்தலான சுழல் , ரோஹித்தின் அதிரடி சதம் ஆகியவற்றால் இந்திய அணி 8 விக்கெட்டுகள் வித்தியாசத்தில் இங்கிலாந்தை வீழ்த்தி அபார வெற்றி பெற்றது . இந்திய அணியில் ரோஹித் , கோலி , ராகுல் ஆகியோர் நல்ல ஃபார்மில் உள்ளனர் . பொதுவாகவே இலக்கை விரட்டுவதில் கைதேர்ந்த இந்திய அணியில் , சேஸிங் மாஸ்டர் கோலி மற்றும் தொடக்க வீரர் ரோஹித் சர்மா ஆகியோர் நல்ல ஃபார்மில் இருப்பது இந்திய அணிக்கு கூடுதல் பலம் . இலக்கை விரட்டுவதில் இந்தியா சிறந்த அணி என்பதை அறிந்தும்கூட , டாஸ் வென்ற இங்கிலாந்து முதலில் பேட்டிங் செய்தது . இதற்கு இரண்டு காரணங்கள் இருக்கலாம் . ஒன்று , கடந்த போட்டியில் குல்தீப்பின் பவுலிங்கை தவிர மற்ற பவுலர்களை இங்கிலாந்து பேட்ஸ்மேன்கள் நன்றாகத்தான் ஆடினார்கள் . குல்தீப்பின் பவுலிங்கை மட்டும்தான் அவர்களால் அடித்து ஆடமுடியவில்லை . மேலும் அவரிடம் மட்டுமே 6 விக்கெட்டுகளை இழந்தனர் . எனவே அவரிடம் வீழ்ந்துவிடாமல் சமாளித்து ஆடிவிட்டால் , கண்டிப்பாக நல்ல ஸ்கோரை எட்டலாம் என இங்கிலாந்து அணி எண்ணியிருக்கும் . அதேபோல , ஹிட்மேன் ரோஹித் சர்மா களத்தில் நிலைத்து நின்றுவிட்டால் , பெரிய இன்னிங்ஸ் ஆடக்கூடியவர் . தற்போது அவர் நல்ல ஃபார்மில் இருப்பதால் , இந்திய அணியை முதலில் பேட்டிங் ஆடவிட்டால் , மெகாலய ஸ்கோரை எட்டிவிடும் என்ற அச்சமும் ஏற்பட்டிருக்கலாம் . அவர் மட்டுமல்லாமல் ராகுல் , கோலி , ஹர்திக் பாண்டியா ஆகியோரும் சிறந்த ஃபார்மில் உள்ளனர் . எனவே இந்திய அணியை முதலில் பேட்டிங் ஆடவிட்டால் , அது ஆபத்தாக அமையும் என இங்கிலாந்து அணி நினைத்திருக்கக்கூடும் . அதனால்தான் முதலில் பேட்டிங் தேர்வு செய்து ஆடிவருகிறது . குல்தீப்பை சமாளித்து ஆடவேண்டும் என்ற எண்ணத்தில் களமிறங்கிய இங்கிலாந்து அணியின் நம்பிக்கையை இந்த முறையும் சிதைத்துவிட்டார் குல்தீப் . கடந்த முறையை போலவே இந்த முறையும் , இங்கிலாந்து அணிக்கு ஓரளவிற்கு நல்ல தொடக்கத்தை அமைத்து கொடுத்துக் கொண்டிருந்த பேர்ஸ்டோவை 38 ரன்களிலும் ஜேசன் ராயை 40 ரன்களிலும்ம் வெளியேற்றினார் . குல்தீப் வீசிய முதல் ஓவரின் இரண்டாவது பந்தில் பேர்ஸ்டோவையும் , அவரது இரண்டாவது ஓவரின் முதல் பந்தில் ஜேசன் ராயையும் வீழ்த்தினார் . அதன்பிறகு ஜோ ரூட்டுடன் இயன் மோர்கன் ஜோடி சேர்ந்தார் . இருவரும் நிதானமாக ஆடிவருகின்றனர் . 27 ஓவர் முடிவில் இங்கிலாந்து அணி , 2 விக்கெட் இழப்பிற்கு 168 ரன்கள் எடுத்துள்ளது .


முதல் - அமைச்சர் ஜெயலலிதாவுக்கு மாரடைப்பு ஏற்பட்டதகவல் கிடைத்ததும் , அனைத்து எம் . எல் . ஏ . களும் இன்று காலை அப்பல்லோ மருத்துவமனைக்கு வர கட்சித்தலைமை உத்தரவிட்டது . இதைத் தொடர்ந்து எம் . எல் . ஏ . க்கள் அனைவரும் சென்னை வந்தனர் . அவர் கள் அப்பல்லோ மருத்துவ மனைக்கு சென்றனர் . அ . தி . மு . க . எம் . எல் . ஏ . க் களின் அவசர கூட்டம் அப்பல்லோ மருத்துவமனையின் கீழ் தளத்தில் நடந்தது . இந்த கூட்டத்தில் அனைத்து எம் . எல் . ஏ . க்களும் கலந்து கொண்டனர் . இந்த அவசர கூட்டம் சுமார் ஒன்றரை மணிநேரம் நடைபெற்றது . இந்த் கூட்டத்தில் முக்கிய முடிவுகள் எடுக்கப்பட்டதாக தெரிகிறது . இந்நிலையில் அ . தி . மு . க . எல் . எல் . ஏ . கள் கூட்டம் ராயப்பேட்டையில் உள்ள கட்சியின் தலைமை அலுவலகத்தில் இன்று மாலை 6 மணிக்கு மீண்டும் நடைபெற இருப்பதாக அறிவிக்கப்பட்டுள்ளது . முதலமைச்சர் ஜெ உடல்நிலை மோசமாக உள்ளதால் ஜெயலலிதாவின் தோழி சசிகலா , நிதியமசை ஓ . பன்னீர்செல்வம் , எடப்பாடி பழனிச்சாமி இம்மூவரில் ஒருவர் பொறுப்பு முதல்வர் பதவியேற்க கூடும் என தகவல் வெளியாகியுள்ளது .


டிசம்பர் 21’ ரிலீஸ் பட்டியலின் நீளம் நாளுக்கு நாள் அதிகரித்துவரும் நிலையில் சிவகார்த்திகேயனின் ‘கனா’ படம் தொடர்பாக ஒரு குழப்பம் தொடர்ந்து நீடித்துவருகிறது . அது இப்படத்தில் சிவா கெஸ்ட் ரோலில் வருகிறாரா அல்லது முழுநீள வேடமா என்பது . ரஜினி பசுபதி இணைந்து நடித்த ’குசேலன்’ படம் வரும்போது முதலில் அப்படத்தில் ரஜினி கெஸ்ட் ரோல் என்பது போல சொல்லி வந்தார்கள் . பிறகு ரஜினியை பெரிதாக காட்டினால் தான் பணத்தை அள்ள முடியும் என்ற எண்ணத்தோடு " இதுவொரு பக்கா ரஜினி படம் " என்று ப்ரோமோட் பண்ணப்பட்டது . ஆனால் ரஜினி , " நாம்லாம் இந்தப்படத்தில் டம்மி தாங்க " ன்னு யாருக்கும் கேட்காத குரலில் பேசிப்பார்த்தார் . ஆனால் கவிதாலயா புரொடக்சன் ரஜினி ரஜினி என்று விளம்பரப் படுத்தியது . ஆனால் படத்தில் அது இல்லை . அதனால் படமும் படுத்தது . அதேபோல் சிவகார்த்திகேயன் தயாரித்துள்ள கனா படக்குழுவினரும் முதலில் , " இது பெண்ணை மையப்படுத்திய கதை . ஐஸ்வர்யா ராஜேஷ் தான் மெயின் ரோல் . சிவகார்த்திகேயன் ஒரு கேமியோ ரோல் பண்ணி இருக்கிறார் என்றே விளம்பரம் செய்து வந்தனர் . தற்போது பட ப்ரோமோஷனில் திடீர் மாற்றம் . படத்தில் சிவகார்த்திகேயன் ஒரு பெரிய கதாபாத்திரத்தில் நடித்துள்ளார் . அதுதான் படத்தின் முக்கியமான பார்ட் என்று இயக்குநர் அருண் ராஜா காமராஜ் சொல்லி வருகிறார் . இதற்கு பின்னணியில் வியாபார உத்தி இருந்தாலும் , வரும் 21 - ம் தேதி பெரிய படங்கள் நிறைய வர இருப்பதால் தான் இப்படியொரு விளம்பரம் என்கிறார்கள் . சரி படம் பார்க்கும் ரசிகன் சிவகார்த்திகேயன் படத்தில் முழுதும் இல்லை என்றால் ஏமாந்து போவானே ? என்றால் அதற்கு பதிலாக " படம் ஆரம்பித்த பத்து நிமிடங்களிலே ரசிகர்கள் படத்தோடு ஒன்றி விடுவார்கள் . அங்கு வேறு கேள்விகளுக்கு இடமே இருக்காது " என்கிறது படக்குழு .


கோலிவுட் திரையுலகின் லேடி சூப்பர் ஸ்டாராக இருப்பவர் நயன்தாரா . இவரின் பெயருக்கு ஏற்ற போல் தொடர்ந்து இவர் கதாநாயகிக்கு முக்கியதுவம் கொடுத்து நடித்து வரும் படங்கள் ரசிகர்கள் மத்தியில் நல்ல வரவேற்பை பெறுவதோடு வசூலிலும் சாதனை படைக்கிறது . இந்த வருடம் இவர் நடிப்பில் வெளியான ' அறம் ' , ' கோலமாவு கோகிலா ' , ' இமைக்கா நொடிகள் ' ஆகிய படங்கள் நயன்தாராவை வேல லெவலுக்கு கொண்டு சென்றது . அதேபோல் நயன்தாரா தற்போது சம்பளத்தையும் உயர்த்தி உள்ளதாக கூறப்படுகிறது . இது கோலிவுட் நடிகைகள் பெரும் சம்பளத்தை விட அதிகம் என்பது குறிப்பிடத்தக்கது . இந்த நிலையில் ஒவ்வொரு ஆண்டும் போர்ப்ஸ் பத்திரிக்கை அதிக சம்பளம் பெரும் இந்திய பிரபலங்களின் டாப் 100 பட்டியலை வெளியிட்டு வருகிறது . அந்த வகையில் 2018ஆம் ஆண்டின் பட்டியல் தற்போது வந்துள்ளது . இந்த பட்டியலில் நயன்தாரா 69வது இடத்தை பிடித்துள்ளார் . அவருக்கு இந்த ஆண்டு 15.17 கோடி ரூபாய் வருமானம் வந்துள்ளதாக குறிப்பிடப்பட்டுள்ளது . இந்த பட்டியலில் முதல் ஐந்து இடங்களில் சல்மான்கான் , விராத் கோஹ்லி , அக்சயகுமார் , தீபிகா படுகோன் மற்றும் தோனி ஆகியோர் உள்ளனர் . மேலும் இந்த பட்டியலில் ஏ . ஆர் . ரஹ்மான் 11வது இடத்திலும் , ரஜினிகாந்த் 14வது இடத்திலும் , விஜய் 26வது இடத்திலும் , விக்ரம் 29வது இடத்திலும் , சூர்யா 34வது இடத்திலும் , தனுஷ் 53வது இடத்திலும் , கமல்ஹாசன் 71வது இடத்திலும் உள்ளனர் . இதன் படி பார்த்தல் சம்பள விஷயத்தில் கோலிவுட் நடிகைகள் யாரும் இடம்பெற வில்லை . அதே போல் 69 இடத்தை பிடித்து உலகநாயகன் கமல்ஹாசனை பின்னுக்கு தள்ளியுள்ளார் என்பது குறிப்பிடத்தக்கது .


குஜராத் அணியின் முன்னணி ஆல்ரவுண்டரான பிராவோ ஐபிஎல் தொடரிலிருந்து காயம் காரணமாக முற்றிலுமாக விலகியதால் அவரது ரசிகர்கள் அதிர்ச்சியில் உள்ளனர் . பிக்பாஷ் கிரிக்கெட் லீகில் விளையாடியபோது பிராவோவுக்கு இடது காலில் தசைநார் முறிவு ஏற்பட்டது . இதனையடுத்து அதற்கு அறுவை சிகிச்சை செய்து கொண்ட பிராவோ , குஜராத் அணியுடன் இணைந்தார் . எனினும் இதுவரை ஓர் ஆட்டத்தில்கூட விளையாடவில்லை . இந்த நிலையில் காயம் முழுவதுமாக குணமடையாததால் ஐபிஎல் தொடரிலிருந்து விலகியுள்ளார் பிராவோ . ராஜ்கோட்டில் நேற்று பஞ்சாப் – குஜராத் இடையே ஆட்டம் நடைப்பெற்றது . அப்போது , டாஸ் போடுவதற்கு வந்த குஜராத் கேப்டன் சுரேஷ் ரெய்னா , " பிராவோ அணியில் இல்லை . அவர் காயத்திலிருந்து குணமடைய மூன்று முதல் 4 வாரங்கள் வரை ஆகலாம் . அதனால் அவர் ஐபிஎல் தொடரிலிருந்து விலகிவிட்டார் . இது தொடர்பாக அணி நிர்வாகத்திடம் பேசி பிராவோவுக்குப் பதிலாக மாற்று வீரரைத் தேர்வு செய்வது பற்றி சிந்திக்க வேண்டும் ' என்ற அந்த தகவலை தெரிவித்தார் .


ஆஸ்திரேலியாவுக்கு எதிரான ஒருநாள் தொடரை வென்ற தென்னாப்பிரிக்க அணி , ஒரே ஒரு டி20 போட்டியையும் வென்றுள்ளது . ஸ்மித் மற்றும் வார்னர் இல்லாமல் தொடர் தோல்விகளை சந்தித்துவரும் ஆஸ்திரேலிய அணி , தென்னாப்பிரிக்காவுக்கு எதிராகவும் மண்ணை கவ்வியது . சொந்த மண்ணில் பலம் வாய்ந்த ஆஸ்திரேலியாவை அவர்கள் இடத்தில் வைத்தே செய்திருக்கிறது தென்னாப்பிரிக்க அணி . 3 போட்டிகள் கொண்ட ஒருநாள் தொடரை 2 - 1 என தென்னாப்பிரிக்க அணி வென்றது . இதையடுத்து ஒரே ஒரு டி20 போட்டி நேற்று நடந்தது . மழை காரணமாக போட்டி 10 ஓவர்களாக குறைக்கப்பட்டது . முதலில் பேட்டிங் செய்த தென்னாப்பிரிக்க அணி 10 ஓவர் முடிவில் 6 விக்கெட் இழப்பிற்கு 108 ரன்களை குவித்தது . 109 ரன்கள் என்ற இலக்குடன் களமிறங்கிய ஆஸ்திரேலிய அணியின் ஃபின்ச் , லின் , ஸ்டோய்னிஸ் , ஷார்ட் என யாருமே சோபிக்கவில்லை . மேக்ஸ்வெல்லை தவிர மற்ற அனைவருமே சொற்ப ரன்களில் வெளியேறினர் . மேக்ஸ்வெல்லும் பெரிதாக அடிக்கவில்லை . எனினும் 23 பந்துகளில் 2 பவுண்டரிகள் , 2 சிக்ஸர்கள் உட்பட 38 ரன்கள் எடுத்தார் . எனினும் அந்த அணியால் இலக்கை எட்டமுடியவில்லை . 10 ஓவர் முடிவில் 7 விக்கெட் இழப்பிற்கு ஆஸ்திரேலிய அணி வெறும் 87 ரன்கள் மட்டுமே எடுத்தது . இதையடுத்து தென்னாப்பிரிக்க அணி 21 ரன்கள் வித்தியாசத்தில் வெற்றி பெற்றது . சொந்தம் மண்ணில் ஒருநாள் தொடரை இழந்த ஆஸ்திரேலிய அணி , ஒரே ஒரு டி20 போட்டியிலும் தோற்றது .


தல அஜித் - சிறுத்தை சிவா கூட்டணியில் மூன்றாவது படமாக உருவாகிவரும் ' ' விவேகம் ' ' படம் இறுதிகட்டிடத்தில் உள்ளநிலையில் படத்தின் வியாபாரமும் சூடு பிடிக்க தொடங்கியுள்ளது . அஜித் தற்போது ' ' விவேகம் ' ' படத்தின் இறுதிகட்ட படப்பிடிப்பிற்காக பல்கேரியா சென்றுள்ளார் . கடந்த வாரம் தொடங்கிய இறுதிகட்ட படப்பிடிப்பு தொடர்ந்து 45 நாட்கள் நடைபெறவுள்ளது . படபிடிப்பு மே முதல் வாரத்தில் படப்பிடிப்புகள் அனைத்தையும் முடித்துவிட்டு படக்குழு திரும்பவுள்ளது . முதலில் , 70 % படப்பிடிப்பை ஃபாரினில் நடத்த திட்டமிடப்பட்டது . ஆனால் , அந்த திட்டத்தில் தற்போது மாற்றம் ஏற்பட்டு 90 % படப்பிடிப்பை ஃபாரினில் நடத்தவுள்ளனர் . அஜித்தின் சினிமா கேரியரில் இது தான் காஸ்ட்லியான படம் என்பது குறிப்பிடத்தக்கது . இந்த படத்தின் வியாபாரமும் தற்போது சூடுபிடிக்க தொடங்கியுள்ளது . முதற்கட்டமாக தமிழக விநியோக உரிமை குறித்து பேச்சுவார்த்தை நடைபெற்று வருகிறது . முதல் கட்டமாக தமிழக திரையரங்க உரிமை குறித்து பேச்சுவார்த்தை நடைபெற்று வருகிறது . தயாரிப்பு தரப்பு சார்பாக ஆரம்ப தொகையாக 50 கோடி கூறப்பட்டுள்ளதாக நம்பத்தகுந்த வட்டாரங்கள் தெரிவித்துள்ளது . விரைவில் தமிழக வியாபாரம் முடிவடையும் என்றும் அஜித்தின் பெஸ்ட் இது தான் எனவும் தெரிவிக்கப்பட்டுள்ளது . அஜித் மற்றும் சிவா சென்டிமென்ட் படி ' ' விவேகம் ' ' படம் ஆகஸ்ட் 10ம் தேதி படம் வெளியாக அதிக வாய்ப்புள்ளதாக தெரியவந்துள்ளது . இயக்குனர் சிவாவின் 10ம் தேதி ( வீரம் ஜனவரி 10 , வேதாளம் நவம்பர் 10 ) செண்டிமெண்டும் என்பதால் படம் அகஸ்ட் 10ல் வெளியாக அதிக வாய்ப்புள்ளது . இது பற்றி படக்குழு அதிகாரப்பூர்வமாக எந்த அறிவிப்பையும் வெளியிடவில்லை .


கடந்த சில மாதங்களாக ' எங்க வீட்டு மாப்பிள்ளை ' நிகழ்ச்சிக்காக பல பெண்களுடன் ஜாலியாக பொழுதை கழித்து வந்த ஆர்யா . தற்போது மீண்டும் தன்னுடைய பழைய பழக்க வழக்கங்களுக்கு திரும்பி வருகிறார் . ' எங்க வீட்டு மாப்பிள்ளை ' நிகழ்ச்சி முடிந்த பின் சில நாட்கள் , பலரது விமர்சனத்திற்கு பயந்து வெளியே வராமல் இருந்த ஆர்யா . தற்போது நண்பர்களின் பட விழாக்கள் , வெற்றி விழா , போன்றவற்றில் கலந்துக்கொள்ள துவங்கியுள்ளார் . மேலும் ஷூட்டிங் இல்லாத நாட்களில் , அவருக்கு மிகவும் பிடித்த சைக்கிள் ரெய்டு செய்யவும் துவங்கியுள்ளார் . இந்நிலையில் ஆர்யா தன்னுடைய நண்பர்களுடன் 200 கிலோ மீட்டர் தூரம் , சைக்கிள் ரெய்டு செய்துள்ளார் . 200 கிலோமீட்டர் தாண்டிய பிறகு , என்ன ஆனது என தெரியவில்லை ? சைக்கிள் ஒரு புறம் கிடப்பது போலவும் ஆர்யா ஒரு புறம் கிடப்பது போலவும் புகைப்படம் எடுத்து அதனை ட்விட்டர் பக்கத்தில் பதிவிட்டார் . இதனால் ரசிகர்கள் பலர் பதறியபடி ஆர்யா விபத்தில் ஏதாவது சிக்கி விட்டாரா , என பல கேள்வி எழுப்பினர் . பின் இது ஜாலிக்காக இப்படி எடுக்கப்பட்ட புகைப்படம் என தெரிவித்தார் . இதைதொடந்து ரசிகர்கள் சிலர் மீண்டும் இது போன்ற புகைப்படங்களை வெளியிட்டு பரபரப்பை ஏற்படுத்தாதீர்கள் என சமூக வலைத்தளங்களில் கூறியுள்ளனர் .


பெண்களுக்கு இழைக்கப்படும் பாலியல் கொடுமைகளை தற்போது அவர்கள் மீ டூ என்ற மூவ்மெண்ட் மூலம் வெளியிட்டு வருகின்றனர் . இது தற்போது டிரெண்டிங் ஆகி வருகிறது . இந்நிலையில் கவிஞர் வைரமுத்து மீது சின்மயி பாலியல் குற்றச்சாட்டு கூறினார் . தொடர்ந்து அவர் தனது டுவிட்டர் பக்கத்தில் வைரமுத்து மீது பாலியல் குற்றச்சாட்டுக்களை அடுக்கி வருகிறார் . மேலும் இது குறித்து வட்ட வல்லுநர்களுடன் ஆலோசனை நடத்தி வருவதாகவும் , அவர் மீது சட்டப்பூர்வ நடவடிக்கை எடுக்கப்படும் என்றும் தெரிவித்திருந்தார் . இதற்கு பதிலடி கொடுத்த வைரமுத்து , தானும் ஆதாரங்களைத் திரட்டி வைத்திருப்பதாகவும் , வழக்கை எதிர்கொள்ள தயாராக இருப்பதாகவும் தெரிவித்தார் . இது குறித்து கருத்து கூறும் பலர் சின்மயி இத்தனை ஆண்டுகளாக ஏன் இதை மறைத்தார் ? என்றும் , சின்மயி சட்டப்படி நடவடிக்கை எடுக்க ஏன் புகார் கூறவில்லை என்றும் கேள்வி எழுப்பி வருகின்றனர் . இதனிடையே , பாலியல் குற்றச்சாட்டு குறித்து வழக்கறிஞர்களுடன் சின்மயி ஆலோசனை நடத்தியதாகவும் , ஆனால் , ஆதாரம் இல்லாமல் , இந்த விவகாரத்தில் சட்டப்பூர்வ நடவடிக்கை எடுக்க முடியாது என அவர்கள் கூறிவிட்டதாகவும் அவர் தெரிவித்தார் . இதனால் இன்னும் சிறிது நாட்களில் வைரமுத்து – சின்மயி பிரச்சனை காணாமல் போகும் என்றும் பொதுவாக கருத்து நிலவுகிறது .


இந்திய அணியின் இளம் விக்கெட் கீப்பர் ரிஷப் பண்ட்டை ஆஸ்திரேலிய அணியின் முன்னாள் கேப்டன் ரிக்கி பாண்டிங் தாறுமாறாக புகழ்ந்துள்ளார் . டெஸ்ட் கிரிக்கெட்டிலிருந்து கடந்த 2014ம் ஆண்டு தோனி ஓய்வுபெற்ற பிறகு , ரித்திமான் சஹா இந்திய டெஸ்ட் அணியின் விக்கெட் கீப்பராக செயல்பட்டு வந்தார் . கடந்த ஆண்டு தென்னாப்பிரிக்காவுக்கு எதிரான டெஸ்ட் தொடரில் காயமடைந்த சஹா , அதன்பிறகு இந்திய அணியில் ஆடவேயில்லை . இதற்கிடையே ஐபிஎல்லில் ஆடி காயத்தை வளர்த்துக்கொண்டார் . அதிலிருந்து அவர் மீள்வதற்குள்ளாக ஆஃப்கானிஸ்தான் டெஸ்ட் , இங்கிலாந்து சுற்றுப்பயணம் , வெஸ்ட் இண்டீஸ் தொடர் , ஆஸ்திரேலிய சுற்றுப்பயணம் என காலம் ஓடிவிட்டது . சஹா விட்டுச்சென்ற இடத்தை பார்த்திவ் படேல் , தினேஷ் கார்த்திக் ஆகியோரை வைத்து நிரப்ப முயன்ற இந்திய அணிக்கு ஏமாற்றமே மிஞ்சியது . அவர்கள் கிடைத்த வாய்ப்பை சரியாக பயன்படுத்தாததால் இளம் விக்கெட் கீப்பர் ரிஷப் பண்ட் , இங்கிலாந்து தொடரில் இந்திய அணியில் அறிமுகமானார் . ரிஷப் பண்ட் கிடைத்த வாய்ப்பை சரியாக பயன்படுத்திக்கொண்டார் . விக்கெட் கீப்பிங்கில் சில குறைகள் இருந்தாலும் , பேட்டிங்கில் தனது திறமையை நிரூபித்துவிட்டார் . இங்கிலாந்துக்கு எதிராக ஒரு சதம் விளாசிய ரிஷப் , வெஸ்ட் இண்டீஸ் தொடரில் இரண்டு முறை 90 ரன்களுக்கு மேல் அடித்து சதத்தை தவறவிட்டார் . தற்போது ஆஸ்திரேலியாவில் நடந்துவரும் டெஸ்ட் தொடரில் சிட்னியில் நடந்துவரும் கடைசி டெஸ்ட் போட்டியில் தனது இரண்டாவது சர்வதேச சதத்தை பூர்த்தி செய்தார் . இதன்மூலம் டெஸ்ட் அணியில் தனது இடத்தை மிக வலுவாக தக்கவைத்துள்ளார் ரிஷப் . இதுவரை 9 சர்வதேச டெஸ்ட் போட்டிகளில் ஆடி 2 சதங்களுடன் 696 ரன்களை குவித்துள்ளார் . 2 சதங்களுமே சாதனை சதங்கள் . இங்கிலாந்து மற்றும் ஆஸ்திரேலியா ஆகிய இரண்டு நாடுகளிலுமே முதன்முறையாக சதமடித்த இந்திய விக்கெட் கீப்பர் என்ற சாதனையை ரிஷப் பண்ட் படைத்தார் . டெஸ்ட் கிரிக்கெட்டில் தோனியை விட பேட்டிங்கில் வெற்றிகரமாக செயல்பட்டு கொண்டிருக்கிறார் ரிஷப் பண்ட் . 90 டெஸ்ட் போட்டிகளில் ஆடிய தோனி , வெறும் 6 சதங்கள் மட்டுமே அடித்துள்ளார் . ஆனால் 9 போட்டிகளிலேயே 2 சதங்களை விளாசி அனைவரின் கவனத்தையும் ஈர்த்துள்ளார் ரிஷப் . ரிஷப் பண்ட் டெஸ்ட் வீரராக ஜொலித்துவரும் நிலையில் , அவருக்கு ஐபிஎல்லில் பயிற்சியளித்துவரும் ஆஸ்திரேலிய அணியின் முன்னாள் கேப்டன் ரிக்கி பாண்டிங் , இந்திய கிரிக்கெட்டிற்கு தோனி அளித்த பங்களிப்பின் காரணமாக எப்போதுமே தோனியை பற்றி மட்டுமே பேசிக்கொண்டிருக்கிறோம் . அவர் நிறைய டெஸ்ட் போட்டிகளில் ஆடியிருந்தாலும் அவரது டெஸ்ட் கெரியரில் மொத்தமாகவே 6 சதங்கள் மட்டுமே அடித்துள்ளார் . ஆனால் ரிஷப் பண்ட் , அதற்குள்ளாக 2 சதங்களை அடித்துவிட்டார் . இந்திய அணிக்காக அனைத்துவிதமான கிரிக்கெட் போட்டிகளிலும் ரிஷப் பண்ட் இன்னும் நீண்டகாலத்திற்கு ஆடுவார் . பேட்டிங்கில் சிறப்பாக செயல்படும் பண்ட் , விக்கெட் கீப்பிங்கில் திறமையை மேலும் வளர்த்துக்கொள்ள வேண்டும் . கிரிக்கெட் உலகம் இன்னொரு ஆடம் கில்கிறிஸ்டை அடையாளம் கண்டுவிட்டது என்று புகழ்ந்தார் .


பிரபல தனியார் தொலைகாட்சியில் ஒளிபரப்பாகி வரும் ' பகல் நிலவு ' சீரியலில் நடித்தவர்கள் நடிகர் அன்வர் மற்றும் சமீரா . இருவருக்கும் காதலித்து பெற்றோர் திருமணத்துடன் அண்மையில் திருமணம் செய்துக்கொண்டனர் . ரீல் ஜோடிகளாக இருந்து நிஜ வாழ்க்கையில் இணைந்த இவர்கள் ரசிகர்களுக்கு தற்போது அதிர்ச்சிக் கொடுத்துள்ளனர் . அதிர்ச்சி முடிவுஃ ரசிகர்களின் பேவரெட் ஜோடிகளாக மாறியவர்கள் அன்வர் - சமீரா . நடிப்பதை தாண்டி சீரியல்களை தயாரித்தும் வருகிறார் . இந்நிலையில் இவர்கள் இருவரும் பகல்நிலவு சீரியலில் இருந்து விலகிவிட்டதாக கூறப்படுகிறது . சீரியல்களில் தொடர்ந்து சில பிரச்சனைகள் எழும்புவதால் இவர்கள் இப்படி ஒரு முடிவை எடுத்திருக்கிறார்கள் என்று கூறப்படுகிறது .


சசிகலாவுடன் தொடர்புடைய அத்தனை இடங்களிலும் அதிரடியாக சோதனை நடத்திவரும் வருமான வரித்துறையினர் , அவரது கணவர் நடராஜன் மற்றும் அவரது குடும்பத்தினர் வீடுகளில் மட்டும் சோதனை நடத்தவில்லை . ஜெயா டிவி அலுவலகம் , நமது எம் . ஜி . ஆர் அலுவலகம் , சென்னை தியாகராய நகரில் உள்ள இளவரசியின் மகள் கிருஷ்ணபிரியா வீடு , ஜெயா டிவியின் சிஇஓ விவேக்கின் வீடு , புதுச்சேரி ஆரோவில்லில் உள்ள தினகரனின் பண்ணை வீடு , மன்னார்குடியில் உள்ள தினகரனின் வீடு , சசிகலாவின் சகோதரர் திவாகரனின் வீடு , திவாகரனின் பண்ணை வீடு , நாமக்கல்லில் சசிகலாவின் வழக்கறிஞர் செந்தில் வீடு , திவாகரனின் நண்பர் வீடு , பெங்களூருவில் உள்ள புகழேந்தியின் வீடு , போயஸ் கார்டன் , கோடநாடு பங்களா என சசிகலாவுக்கு தொடர்புடைய அனைவரின் வீடுகள் மற்றும் அலுவலகங்களில் வருமான வரித்துறையினர் அதிரடி சோதனை நடத்தி வருகின்றனர் . சசிகலாவுடன் எந்த வகையிலாவது தொடர்புடையவர்களாக இருந்தால் அவர்கள் அனைவரின் வீடுகளிலும் பாரபட்சமின்றி சோதனை நடத்தப்பட்டு வருகிறது . திவாகரனின் நண்பர்களின் வீடுகள் வரை சோதனை நடத்தும் வருமான வரித்துறை சசிகலாவின் கணவர் நடராஜனின் சென்னை வீட்டில் சோதனை நடத்தவில்லை . சசிகலாவின் குடும்பத்தைச் சுற்றியே நடத்தப்பட்டு வரும் சோதனையில் அவரது கணவர் நடராஜனும் நடராஜனின் குடும்பத்தினரும் சிக்கவில்லை . சென்னை பெசண்ட் நகரில் உள்ள நடராஜனின் வீடு , சென்னை ராதாகிருஷ்ணன் சாலையில் உள்ள நடராஜனின் சகோதரர் ராமச்சந்திரனின் வீடு ஆகியவற்றில் வருமான வரி சோதனை நடத்தப்படவில்லை . அதேபோல , சிறுதாவூர் பங்களா , பையனூர் பங்களா ஆகியவற்றிலும் வருமான வரி சோதனை நடத்தப்படவில்லை . போலி நிறுவனங்கள் மூலம் நஷ்ட கணக்கு காட்டி மோசடியில் ஈடுபட்டது தொடர்பாக வருமான வரி சோதனை நடத்தப்படுவதாக தகவல்கள் வெளியாகின்றன . அதேநேரத்தில் அரசியல் பழிவாங்கும் நடவடிக்கை என தினகரனும் திவாகரனும் குற்றம்சாட்டுகின்றனர் . மத்திய அரசுக்கு எதிராக பேசுபவர்கள் மற்றும் செயல்படுபவர்கள் மீது வருமான வரித்துறை ஏவிவிடப்படுகிறது என்ற குற்றச்சாட்டும் முன்வைக்கப்படுகிறது . அதேபோன்றதொரு ஏவல்தான் தற்போதும் நடந்திருக்கிறது என தினகரன் தரப்பு குற்றம்சாட்டுகிறது . இந்நிலையில் , சசிகலாவின் குடும்பத்தினரும் சசிகலாவை சார்ந்தவர்கள் மட்டும் சோதனைக்கு உட்படுத்தப்பட்டு நடராஜனும் அவரது குடும்பத்தினரும் சோதனையில் சிக்காதது மத்திய அரசின் மீதான குற்றச்சாட்டை உறுதிப்படுத்தும் வகையில் உள்ளது . சசிகலாவின் கணவர் நடராஜனுக்கு தமிழகத்தை சேர்ந்த பாஜக பிரமுகர் ஆசீர்வாதம் ஆச்சாரி மிகவும் நெருக்கமானவர் . ஆசீர்வாதம் ஆச்சாரி , பிரதமர் மோடிக்கும் நெருக்கமானவர் . அந்த அடிப்படையில் , நடராஜன் மற்றும் அவரது சகோதரர்கள் , குடும்பத்தினர் ஆகியோர் வருமான வரி சோதனையில் இருந்து தப்பித்திருக்க வாய்ப்பிருப்பதாக கூறப்படுகிறது .


இந்திய அணியின் மூத்த மற்றும் அனுபவ வீரரான தோனியை நக்கல் செய்யும் விதமாக குல்தீப் யாதவ் பேசியது தோனி ரசிகர்களை கொதிப்படைய செய்துள்ளது . வெஸ்ட் இண்டீஸ் அணிக்கு எதிரான இரண்டாவது போட்டிக்கு பிறகான குல்தீப்பின் பேச்சு , தோனியுடனான பழைய நிகழ்வுகளை மனதில் வைத்துக்கொண்டு பேசியதாக உள்ளது . இந்திய அணியின் சீனியர் வீரரும் முன்னாள் கேப்டனுமான தோனி , தற்போதைய சூழலில் பேட்டிங் சரியாக ஆடாவிட்டாலும் அனுபவ வீரரான அவரது ஆலோசனை மற்றும் விக்கெட் கீப்பிங் ஆகிய இரண்டு காரணங்களுக்காகத்தான் அணியில் நிரந்தரமாக இடம்பிடித்துள்ளார் . இக்கட்டான நேரங்களில் கேப்டன் மற்றும் பவுலர்களுக்கு ஆலோசனை , கள வியூகம் ஆகியவற்றில் தோனியின் பங்களிப்பு அளப்பரியதாக இருக்கும் . பவுலர்கள் செய்வதறியாமல் திகைத்து நிற்கும் தருணங்களில் அவர்களை தோனி வழிநடத்துவார் . கேப்டனுக்கும் இக்கட்டான சூழலில் ஆலோசனைகளை வழங்குவார் . தோனியின் ஆலோசனைகளை ஏற்றுக்கொண்டுதான் இந்திய வீரர்கள் செயல்படுவர் . ஆனால் குல்தீப் யாதவ் மட்டும் அவ்வப்போது தோனியின் கருத்துடன் முரண்பட்டு அவரது கருத்தை தெரிவிப்பார் . அவ்வாறு குல்தீப் செயல்பட்ட தருணங்களில் தோனி சற்று கடுமையாகவே அவரிடம் நடந்துகொண்டுள்ளார் . இந்நிலையில் வெஸ்ட் இண்டீஸுக்கு எதிரான இரண்டாவது ஒருநாள் போட்டியின் கடைசி பந்தில் அந்த அணியின் வெற்றிக்கு 5 ரன்கள் தேவை . அந்த நேரத்தில் ஆலோசனைப்படி களவியூகம் மாற்றியமைக்கப்பட்டது . தேர்டுமேன் திசையில் நின்ற ஃபீல்டர் முன் கொண்டுவரப்பட்டு , பாயிண்ட் திசையில் நின்ற ஃபீல்டர் , டீப் பேக்வார்டு பாயிண்டுக்கு மாற்றப்பட்டார் . இந்த களவியூகத்தால் கடைசி பந்தை உமேஷ் யாதவ் வைடு யார்க்கராகத்தான் வீசப்போகிறார் என்பதை கணித்த ஷாய் ஹோப் , அதற்காக முன்கூட்டியே தயாராக , உமேஷும் அதேமாதிரி வீச , அந்த பந்தை பவுண்டரி விளாசி போட்டியை டிரா செய்தார் . இந்த இடத்தில் தோனியின் வியூகம் ஷாய் ஹோப்பால் முறியடிக்கப்பட்டது . இதையடுத்து போட்டிக்கு பின்னர் பேசிய குல்தீப் யாதவிடம் கடைசி பந்தில் களவியூகம் மாற்றியமைக்கப்பட்டது குறித்து கேட்கப்பட்டது . அதற்கு பதிலளித்த குல்தீப் யாதவ் , நான் சிறியவன் , எனக்குத் தெரியாது . நான் 30 ஆட்டங்களில்தான் ஆடியுள்ளேன் . ஆனால் மாஹி பாய் ( தோனி ) 300 ஆட்டங்களில் ஆடியுள்ளார் . அவருக்கு அனுபவம் அதிகம் . அதுதான் நடந்தது . எங்களை விட அனுபவமிக்கவர் தோனி , அந்தத் தருணத்தில் அவருக்கு அப்படித் தோன்றியதால் அதை செய்தனர் என்று குல்தீப் யாதவ் கூறினார் . இதில் என்ன நக்கல் இருக்கிறது என்று கேட்கிறீர்களா . . ? கடந்த ஆண்டு இலங்கைக்கு எதிரான ஒரு டி20 போட்டியில் களவியூகத்தை மாற்றியமைக்குமாறு தோனி கூறியபோது , அதற்கு குல்தீப் மறுப்பு தெரிவித்தார் . இதனால் கோபமடைந்த கூல் தோனி , 300 போட்டிகளில் ஆடிய நான் என்ன முட்டாளா . . ? என்று காட்டமாக குல்தீப்பிடம் கேட்க , உடனடியாக தோனியுடன் உடன்பட்டார் குல்தீப் . இதை குல்தீப்பே தெரிவித்துள்ளார் . 300 போட்டிகளில் ஆடிய நான் என்ன முட்டாளா ? என்று தோனி கேட்டதை நக்கல் செய்யும் விதமாகத்தான் , வெஸ்ட் இண்டீஸ் போட்டிக்கு பின்னர் , நான் சின்ன பையன் . . தோனி பாய் 300 போட்டிகளில் ஆடிய அனுபவம் பெற்றவர் என்று நக்கலாக கூறியுள்ளார் . ஆசிய கோப்பையில் கூட தோனி தலைமையேற்று வழிநடத்திய ஆஃப்கானிஸ்தானுக்கு எதிரான போட்டியில் தோனியின் களவியூகத்தை மாற்றக்கோரியபோது , சும்மா பவுலிங் போடுகிறாயா ? இல்ல பவுலரை மாற்றவா ? என்று தோனி கேட்டது குறிப்பிடத்தக்கது . இதையெல்லாம் மனதில் வைத்துத்தான் தோனியை நக்கல் செய்யும் விதமாக குல்தீப் பேசியுள்ளார் . குல்தீப்பின் செயலால் தோனியின் ரசிகர்கள் கொதிப்படைந்துள்ளனர் .


நகர் தொகுதி சுயேச்சை எம் . எல் . ஏ தினகரனின் ஸ்லீப்பர் செல்லாக செயல்பட்டதால் டிவி விவாதங்களில் பங்கேற்று வந்த பேராசிரியர் தீரன் அதிமுகவில் இருந்து டிஸ்மிஸ் செய்யப்பட்டுள்ளார் . சரி இப்போ பேரா தீரன் யார் ? அவரோட பழைய ஹிஸ்டரி எப்படி ? இப்போது தினகரனின் ஸ்லீப்பர் செல்லாக அதிமுகவில் ஆட்டம் காட்டிவந்த பேராசிரியர் தீரன் கடந்த காலங்களில் கட்சி விட்டு கட்சி மாறி எந்த கட்சில் இப்போ இருக்கிறீர்கள் என கேட்கும் அளவிற்கு கொடிகட்டி பறந்தவர் . முதலில் பாமகவில் சேர்ந்த தீரன் கொஞ்சம் காலம் கூட தாக்கு பிடிக்காமல் , தனிக்கட்சி தொடங்கினார் , கட்சியில் யாரும் சேராததால் ( தான் தொடங்கிய கட்சியின் பெயரை இப்போது கேட்டாலும் அவருக்கே தெரியாது ) பாவம் மறந்து போயிருப்பார் . அதன் பின்னர் நாம் தமிழர் கட்சிக்கு போனார் அங்கும் அவர் பருப்பு வேகாததால் அங்கிருந்து பறந்து வந்த அவர் பண்ருட்டி வேல்முருகனின் தமிழக வாழ்வுரிமைக் கட்சிக்கு ஐக்கியமானார் . அங்கும் தன் வேலையே காட்டினார் . ஆனால் வேல்முருகனிடம் பாட்சா பலிக்காததால் அதிமுகவுக்கு தாவி டிவி விவாதங்களில் பங்கேற்று வந்தார் . ஜெயலலிதாவின் மறைவிற்குப்பின் , பன்னீர் சசிகலா டீம் டீமாக பிரிந்தபோது , சசிகலா கேங்’கில் இருந்த தீரன் , பிறகு தினகரன் தனியாகப் போன போதும் கூட எடப்பாடியார் அணியில் இருந்த அவர் தொலைக்காட்சி விவாதங்களில் பங்கேற்பவர்களில் ஒருவராக இருந்து வந்தார் . என்னதான் ஆனால் , டிவி விவாதங்களில் பேசும்போது , தினகரன் இன்னமும் அதிமுகவின் ஒரு அங்கம் என்பதைப் போலவும் சசிகலா தொடர்பாக மென்மையாகவே கருத்துகளையும் வைத்து வந்தார் . காரணம் , எப்படியும் எடப்பாடி சசிகலா குடும்பத்தோடு செந்துவிட்டால் நம் கதி அதோகதி ஆகிவிடும் என்பதால் தினகரனை கொஞ்சம் எக்ஸ்ட்ராவா புகழ்ந்த நிலையில் , இது எடப்பாடியார் & பன்னீரை கடும் கடுப்பை வர வைத்ததுள்ளது . இதனால் , கடந்த சில நாட்களாக டென்ஷனில் இருந்த முன்னர் பேராசிரியர் தீரனை அழைத்த மேற்கு மாவட்ட அமைச்சர்கள் செம டோஸ் விட்டது மட்டுமல்லாமல் , இனிமேல் தினகரனை பற்றி ஏதாவது புகழ்ந்து பேசினால் அதிமுகவில் இருக்கமுடியாது என எச்சற்றித்து அனுப்பியுள்ள நிலையில் தீரன் தற்போது அதிமுகவில் இருந்து டிஸ்மிஸ் செய்யப்பட்டுள்ளார் . தினகரனின் ஸ்லீப்பர் செல்லாக தீவிரமாக செயல்பட்டதால் தற்போது தீரன் அதிமுகவை விட்டு நீக்கிவிட்டதாக் தகவல்கள் கிடைத்தது . நேற்று வெளியிட்ட அறிக்கையில் , கட்சியின் கொள்ளைகளுக்கும் கோட்பாடுகளுக்கும் முரணான வகையில் செயல்பட்டதாலும் , கழகத்தின் கண்ணியத்துக்கு மாசு ஏற்படும் வகையில் நடந்து கொண்டதாலும் கழக கட்டுப்பாட்டை மீறியதாலும் விழுப்புரம் வடக்கு மாவட்டத்தைச் சேர்ந்த பேராசிரியர் தீரன் இன்று முதல் கழகத்தின் அனைத்து அடிப்படை உறுப்பினர் உள்ளிட்ட அனைத்து பொறுப்புகளிலிருந்து நீக்கி வைக்கப்படுகிறார் . கழக உடன்பிறப்புகள் இவருடன் எந்த தொடர்பும் வைத்துக் கொள்ளக் கூடாது என்று அந்த செய்திக் குறிப்பில் குறிப்பிடப்பட்டுள்ளது . இதுதொடர்பான உத்தரவை அதிமுக ஒருங்கிணைப்பாளர் ஓ . பன்னீர் செல்வம் , இணை ஒருங்கிணைப்பாளர் எடப்பாடி பழனிச்சாமி உள்ளிட்டோர் பிறப்பித்துள்ளனர் . அவர்கள் பிறப்பித்த உத்தரவில் , ஆர்கே நகரில் தினகரன் வெற்றி பெற்ற நாள் முதல் அவரது ஆதரவாளர்களை ஓ . பன்னீர்செல்வமும் , எடப்பாடி பழனிச்சாமியும் அதிரடியாக நீக்கி வருவது குறிப்பிடத்தக்கது . அதான் மேற்கு மாவட்ட அமைச்சர்கள் செம டோஸ் விட்டாரே என்னவாம் ? அப்புறம் எதற்கு ? அது என்னன்னா சில நாட்களுக்கு முன் டிவி விவாதம் ஒன்றில் , அதிமுகவை தினகரனும் ஆட்சியை ஈபிஎஸ்ஸும் நடத்தலாம் என பகிரங்கமாக பேசியதால் அதிமுகவினர் பெரும் அதிர்ச்சியடைந்தன . கடந்த சில தினங்களுக்கு முன்பு மதுசூதனன் கடிதம் ஒன்றை எழுதி எடப்பாடிக்கு எச்சரிக்கை விடுத்தார் . குடிநீர் வடிகால் வாரியம் தலைவர் பதவிகேட்டு கேபி முனுசாமி நெருக்கடி இப்படி ஆளுக்கு ஆள் போர்க்கொடி தூக்கி பயத்தை காட்டிவரும் இந்த நேரத்தில் எடப்பாடியாரும் பன்னீரும் ஸ்லீப்பர் செல்களை களை எடுக்காமல் , பாவம் கட்சிவிட்டு கட்சி மாறி ஆட்டம் காட்டி கொண்டிருந்த இந்த சின்ன புழுவை தூக்கி அடித்துள்ளனர் .


கர்நாடகாவில் வைக்கப்பட்டிருந்த தமிழக முன்னாள் முதலமைச்சர் எம் . ஜி . ஆரின் பேனரை கன்னடர்கள் சிலர் கிழித்தெறிந்த சம்பவம் பெரும் பரபரப்பை ஏற்படுத்தி உள்ளது . இது தொடர்பான வீடியோ , இணையதளத்தில் தற்போது வைரலாக பரவி வருகிறது . தமிழக முதலமைச்சர் எடப்பாடி பழனிசாமி , காவிரி நதிநீர் பங்கீடு குறித்து கர்நாடக முதலமைச்சர் சித்தராமைய்யாவை நேரில் சந்தித்து பேசுவதற்காக அண்மையில் கடிதம் எழுதி இருந்தார் . இதனைத் தொடர்ந்து , எதிர்கட்சி தலைவரும் , திமுக செயல் தலைவருமான மு . க . ஸ்டாலின் , விவசாய பிரதிநிதிகளும் , எதிர்கட்சி தலைவர்களையும் உடன் அழைத்து செல்ல வேண்டும் என்று கூறியிருந்தார் . இந்த நிலையில் , கர்நாடகாவில் , எம் . ஜி . ஆருக்கு வைக்கப்பட்டிருந்த பேனர் ஒன்று கன்னடர்களால் கிழித்தெறியப்பட்டுள்ளது . இது தொடர்பாக வீடியோ ஒன்றும் சமூக வலைத்தளங்களில் வைரலாகி வருகிறது . காவிரி நதிநீர் பங்கீடு குறித்து கர்நாடக முதலமைச்சருடன் நேரில் சந்தித்து பேச , தமிழக முதலமைச்சர் கடிதம் எழுதியுள்ள நிலையில் , இந்த வீடியோ வந்திருப்பது பெரும் பரபரப்பை ஏற்படுத்தி உள்ளது . எம் . ஜி . ஆரின் 101 - வது பிறந்த நாளை கொண்டாடும் விதமாக , இந்திரன் நகர் , அல்சூர் லெட்சுமிபுரம் பகுதியில் பேனர் ஒன்று வைக்கப்பட்டிருந்தது . இந்த பேனரில் எம் . ஜி . ஆர் , ஐந்து வித தோற்றங்களில் காட்சி தரும் வகையில் வைக்கப்பட்டிருந்தது . கன்னடம் , தமிழ் , ஆங்கிலம் ஆகிய மொழிகளில் எம் . ஜி . ஆர் குறித்த வாசகங்கள் இடம் பெற்றிருந்தன . இந்த பேனர் அருகே வரும் சில கன்னடர்கள் , நாங்கள் எம் . ஜி . ஆரை மதிக்கிறோம் ; அவர் ஒரு மலையாளி . அவருக்கு கர்நாடகாவில் என்ன வேலை . தமிழ்நாட்டில் முதலமைச்சராக இருந்திருக்கிறார் . அங்கு வைத்து கடவுளாகக்கூட கும்பிட்டுக் கொள்ளுங்கள் . எங்களுக்கு அதில் ஆட்சேபனை ஏதுமில்லை . ஆனால் , கர்நாடகாவில் அவருடைய படங்களை வைக்கக்கூடாது . இங்கு ராஜ்குமாருக்கு மட்டும்தான் பேனர் வைக்க வேண்டும் . கர்நாடக சம்பந்தப்பட்டவர்களுக்கு மட்டும்தான் பேனர் வைக்க வேண்டும் என்று கோஷம் எழுப்பியபடி இருந்தனர் . திடீரென ஜெய் கர்நாடகா , ஜெய் கர்நாடகா மாதா என்று கூறிக்கொண்டு , அங்கிருந்த இளைஞருக்கு உத்தரவிடுகிறார்கள் . அந்த இளைஞரோ , கையில் வைத்திருக்கும் கத்தியால் , அந்த பேனரை கிழித்தெறிகிறார் . சிறிது நேரத்துக்குப் பிறகு மற்றொரு இளைஞரும் இணைந்து கொள்கிறார் . எம் . ஜி . ஆர் . பேனரைக் கிழித்தெரிவதைப் பார்த்த அப்பகுதி மக்கள் , அதனை தங்கள் செல்போனில் வீடியோ எடுத்து , இணைதளத்தில் வெளியிட்டுள்ளனர் . இந்த வீடியோவால் தற்போது பெரும் பரபரப்பு ஏற்பட்டுள்ளது .


இந்தியாவை பூர்வீகமாக கொண்ட , ஆனால் வெளிநாட்டிற்கு குடிபெயர்ந்ததால் , அந்நிய நாட்டு அணிக்காக கிரிக்கெட் ஆடும் மற்றும் ஆடிய 5 முக்கியமான வீரர்களை பற்றி பார்ப்போம் . . 1 . ஹசீம் ஆம்லா - தென்னாப்பிரிக்கா தென்னாப்பிரிக்க அணியின் தொடக்க வீரரும் சர்வதேச அளவில் சிறந்த பேட்ஸ்மேனுமான ஹசீம் ஆம்லா , இந்தியாவின் குஜராத் மாநிலத்தில் பிறந்தவர் . குஜராத்தில் பிறந்தவர் , பின் நாட்களில் தென்னாப்பிரிக்காவிற்கு குடிபெயர்ந்தார் . தற்போது தென்னாப்பிரிக்க அணியின் முக்கிய வீரர்களில் ஒருவராகவும் சர்வதேச சிறந்த பேட்ஸ்மேனாகவும் வலம்வருகிறார் . 2 . சந்தர்பால் - வெஸ்ட் இண்டீஸ் வெஸ்ட் இண்டீஸ் கிரிக்கெட் வரலாற்றில் தவிர்க்க முடியாத வீரர் சந்தர்பால் . வெஸ்ட் இண்டீஸில் பிறந்து வளர்ந்து , அந்நாட்டுக்காக கிரிக்கெட் ஆடிய சந்தர்பால் , இந்தியாவை பூர்வீகமாக கொண்டவர் . 1994ம் ஆண்டு இங்கிலாந்துக்கு எதிரான டெஸ்ட் போட்டியில் அறிமுகமான சந்தர்பால் , 164 டெஸ்ட் போட்டிகளில் விளையாடி , 11867 ரன்கள் குவித்துள்ளார் . 2015ம் ஆண்டு சர்வதேச கிரிக்கெட்டிலிருந்து ஓய்வு பெற்றார் . 3 . நாசர் ஹூசைன் - இங்கிலாந்து இங்கிலாந்து அணியின் கேப்டனாக இருந்தவர் நாசர் ஹூசைன் . நாசர் ஹூசைனின் தந்தை இந்தியர் ; தாய் இங்கிலாந்தை சேர்ந்தவர் . சென்னையில் 1968ம் ஆண்டு பிறந்தார் நாசர் . பின்னர் 1975ம் ஆண்டு குடும்பத்துடன் இங்கிலாந்து நாட்டுக்கு சென்றுவிட்டதால் , இங்கிலாந்துக்காக கிரிக்கெட் ஆடினார் . 4 . சுனில் நரைன் - வெஸ்ட் இண்டீஸ் வெஸ்ட் இண்டீஸ் அணியின் சுழற்பந்து வீச்சாளரான சுனில் நரைன் , இந்தியாவை பூர்வீகமாக கொண்டவர் . வெஸ்ட் இண்டீஸ் அணியின் சிறந்த சுழற்பந்து வீச்சாளர்களில் ஒருவராக காலம் கடந்தும் நினைவில் இருக்கக்கூடிய வகையில் , வெஸ்ட் இண்டீஸ் அணிக்காக சிறப்பான பங்களிப்பை அளித்துள்ளார் . ஐபிஎல்லில் கொல்கத்தா அணிக்காக ஆடிவருகிறார் . 5 . ரவி போபாரா - இங்கிலாந்து இங்கிலாந்து கிரிக்கெட் அணியில் ஆடிய ரவி போபாரா , இந்தியாவை பூர்வீகமாக கொண்டவர் . இங்கிலாந்தின் மிக முக்கிய வீரராக வலம்வந்த போபாராவிற்கு அதிகமான வாய்ப்புகள் கிடைக்காதபோதிலும் , கிடைத்த வாய்ப்புகளை சரியாக பயன்படுத்தி விளையாடியவர் .


கே . வி . ஆனந்த் இயக்கத்தில் சூர்யா நடித்துவரும் படத்தில் , சூர்யா மற்றும் மோகன் லாலின் கதாபாத்திரம் குறித்த சுவாரஸ்யத் தகவல்கள் வெளியாகியுள்ளது . நடிகர் மற்றும் தயாரிப்பாளரான சூர்யா , ' என்ஜிகே ' படத்தின் படப்பிடிப்பிற்கு பிறகு இயக்குனர் கேவி ஆனந்த் இயக்கத்தில் ' சூர்யா 37 ' படத்தில் நடித்து வருகிறார் . இன்னும் பெயரிடப்படாத இந்த படத்தில் மோகன் லால் , போமன் இராணி , சமுத்திரக்கனி , சயீசா சாகல் , ஆர்யா உள்ளிட்ட பல முன்னணி நடிகர்கள் நடித்து வருகின்றனர் . இந்த படத்தின் படப்பிடிப்பும் தற்போது மும்முரமாக நடைபெற்று வருகிறது . இந்த படத்திற்காக சூர்யா ராணுவ அதிகாரி கெட்டப்பிற்கு மாறியுள்ளார் . தற்போது நொய்டாவில் நடைபெற்று வரும் இந்த படத்தின் படப்பிடிப்பில் சூர்யா மற்றும் மோகன்லால் சம்பந்தப்பட்ட காட்சிகள் நடைபெற்று வருகிறது . இந்த படத்தில் மலையாள நடிகரான மோகன்லால் இந்திய பிரதமர் கதாபாத்திரத்தில் நடித்து வருகிறார் . அவருடைய பாதுகாவலர் கதாபாத்திரத்தில் சூர்யா நடித்து வருகிறார் . இந்த படத்தின் படப்பிடிப்பு தளத்தில் எடுக்கப்பட்ட புகைப்படங்கள் சமூக வலைத்தளங்களில் வைரலாகி வருகிறது . இந்த புகைப்படங்களை ரசிகர்கள் அதிகமாக பகிர்ந்து வருகின்றனர் . சூர்யா கேவி ஆனந்த் கூட்டணியில் உருவாகி வரும் இந்த படத்திற்கு ஹாரிஸ் ஜெயராஜ் இசையமைத்து வருகிறார் . இவருடைய இசையமைப்பில் இந்த படத்தின் ஓப்பனிங் பாடலை நாட்டுப்புற கலைஞர் செந்தில் கணேஷ் தனது குரலில் பாடியுள்ளார் . இந்த படத்தின் அடுத்த அப்டேட்டிற்காக ரசிகர்கள் ஆர்வமாக காத்திருக்கின்றனர் . சூர்யா ரசிகர்களுக்கு தீபாவளி விருந்தாக இந்த படத்தின் டைட்டில் மற்றும் பஸ்ட்லுக் போஸ்டர் வெளியிட உள்ளது படக்குழு .


மெக்ஸிகோ ஓபன் டென்னிஸ் போட்டியின் காலிறுதியில் உலகின் இரண்டாம் நிலை வீரரான ஜோகோவிச்சை 47 நிமிடங்களில் ஜோகோவிச்சை வீழ்த்தினார் நிக் கிர்ஜியோஸ்… மெக்ஸிகோவின் அகாபுல்கோவா நகரில் நடைபெற்று வரும் மெக்ஸிகோ ஓபன் டென்னிஸ் போட்டியில் ஜோகோவிச் தனது காலிறுதியில் 6 - 7 ( 9 ) , 5 - 7 என்ற நேர் செட்களில் ஆஸ்திரேலியாவின் நிக் கிர்ஜியோஸிடம் தோல்வி கண்டார் . ஆஸ்திரேலிய ஓபனின் 2 - ஆவது சுற்றில் அதிர்ச்சித் தோல்வி கண்ட ஜோகோவிச் , அதன்பிறகு மெக்ஸிகோ ஓபனில் பங்கேற்ற நிலையில் , அதிலும் காலிறுதியோடு வெளியேறியுள்ளார் . ஜோகோவிச்சுடன் முதல் முறையாக மோதிய நிக் கிர்ஜியோஸ் 47 நிமிடங்களில் ஆட்டத்தை முடிவுக்கு கொண்டு வந்தார் . இதில் 25 ஏஸ் சர்வீஸ்களை விளாசிய கிர்ஜியோஸ் , தனது முதல் சர்வீஸ் மூலம் 81 சதவீத புள்ளிகளைப் பெற்றார் . அரையிறுதியில் நடால்ஃ போட்டித் தரவரிசையில் 2 - ஆவது இடத்தில் இருக்கும் ஸ்பெயினின் ரஃபேல் நடால் தனது காலிறுதியில் 7 - 6 ( 2 ) , 6 - 3 என்ற நேர் செட்களில் ஜப்பானின் யோஷிஹிட்டோ நிஷியோகாவை தோற்கடித்தார் . மெக்ஸிகோ ஓபனில் தொடர்ச்சியாக 13 ஆட்டங்களில் வெற்றி கண்டுள்ள நடால் , தனது அரையிறுதியில் குரோஷியாவின் மரின் சிலிச்சை சந்திக்கிறார் . முன்னதாக சிலிச் காலிறுதியில் விளையாடாமலேயே அரையிறுதிக்கு முன்னேறினார் . காலிறுதியில் அவரை எதிர்த்து விளையாடவிருந்த அமெரிக்காவின் ஸ்டீவ் ஜான்சன் வலது கணுக்காலில் ஏற்பட்ட காயம் காரணமாக போட்டியிலிருந்து விலகினார் . மற்றொரு காலிறுதியில் அமெரிக்காவின் சாம் கியூரி 6 - 1,7 - 5 என்ற நேர் செட்களில் ஆஸ்திரியாவின் டொமினிக் தீமை தோற்கடித்தார் . சாம் கியூரி தனது அரையிறுதியில் நிக் கிர்ஜியோஸை சந்திக்கிறார் .


வருமான வரி ஏய்ப்பு விவகாரம் தொடர்பாக நடிகர் சரத்குமார் இன்று மீண்டும் மூன்றாவது முறையாக சென்னை நுங்கம்பாக்கத்தில் உள்ள வருமான வரித்துறை அலுவலத்தில் நேரில் ஆஜராகி உள்ளார் . நடிகர் சங்க கட்டடம் விவகாரத்தில் பலத்த முறைகேட்டில் ஈடுபட்டுள்ளதாக நடிகர் விஷால் , சரத்குமார் மீது குற்றசாட்டு வைத்தார் . இது தொடர்பாக நீதிமன்றத்தில் சரத்குமாருக்கு எதிராக வழக்கும் தொடரப்பட்டது . இதையடுத்து நடந்த நடிகர் சங்க தேர்தலில் பலத்த அடிவாங்கிய சரத்குமார் வெளியே தலை காட்டாமல் இருந்து வந்தார் . ஆனால் ஜெயலலிதாவின் மறைவிற்கு பிறகு இரண்டு நாட்கள் யோசித்து சசிகலாவுக்கு ஆதரவு தெரிவிப்பதாக கூறினார் . இதையடுத்து சசிகலா சொத்துகுவிப்பு வழக்கில் சிறைக்கு சென்றார் . பின்னர் , நான் தனியாக நிற்க போகிறேன் , யாருக்காவது ஆதரவு வேண்டுமானால் தன்னை தேடி வரட்டும் என தொலைகாட்சிக்கு பேட்டி அளித்தார் . பின்னர் , ஒ . பி . எஸ்சை பதவியை விட்டு தூக்கியது குறித்து சசிகலாவுக்கு எதிராக கருத்து தெரிவித்த சரத் , அடுத்த சில நாட்களில் தினகரனிடம் தஞ்சம் அடைந்தார் . இவர் ஆதரவு கொடுத்த நேரமோ என்னமோ டிடிவி தினகரனும் போலீசாரால் கைது செய்யப்பட்டார் . போகும்போது சும்மா இருந்த நாயை தூ என்று சொல்லிட்டு போ என்ற பழமொழிக்கு ஏற்ப சசிகலா ஜெயிலுக்கு போகும்போது தினகரனை கை காட்டிவிட்டு சென்றார் . தற்போது தினகரன் ஜெயிலுக்கு போகும்போது சரத்குமாரை கை காட்டி விட்டு சென்று விட்டார் போலும் . ஒ . பி . எஸ்சிடமும் தினகரனிடமும் பேரம் பேசிய சரத்குமாருக்கு டிடிவி தரப்பு தான் வாரி வாரி கொடுத்ததாம் . இதையறிந்த வருமான வரித்துறை இனியும் விட்டு வைக்க கூடாது என்று அதிகாரத்தை கையில் எடுத்தது . அமைச்சர் விஜயபாஸ்கர் , எம் . ஜி . ஆர் . பல்கலைகழக துணைவேந்தரை அடுத்து சரத்குமார் வீட்டில் புகுந்தது வருமான வரித்துறை . அப்போது பல்வேறு ஆவணங்கள் கைப்பற்றப்பட்டதாக தெரிகிறது . இதைதொடர்ந்து இரண்டு கட்டங்களாக சரத்குமாரிடம் விசாரணை நடத்தியது ஐ . டி . இதனிடையே சேகர் ரெட்டியிடம் லஞ்சம் பெற்றவர்களின் பெயர் பட்டியலை வருமான வரித்துறை தமிழக அரசுக்கு அனுப்பியது . அதற்கான ஆதாரங்கள் இருப்பதால் லஞ்ச ஒழிப்பு துறை மூலம் நடவடிக்கை எடுக்கலாம் என பரிந்துரை செய்தது . அந்த பெயர் பட்டியலில் சரத்குமாரின் பெயரும் உள்ளதாக தெரிகிறது . ஏற்கனவே கொடுத்த விபரங்களில் ஏகப்பட்ட கேள்விகள் உள்ளதால் மீண்டும் விசாரணைக்கு அழைத்துள்ளனர் . இதனால் சரத்குமார் மீண்டும் மூன்றாவது முறையாக சென்னை நுங்கம்பாக்கத்தில் உள்ள வருமான வரித்துறை அலுவலத்தில் ஆஜராகி உள்ளார் . தற்போது வருமானவரித்துறை உயர் அதிகாரிகளே அவர்கள் அறையில் வைத்து விசாரணை நடத்துகின்றனர் .


அதிமுகவின் வேஸ்ட் லக்கேஜான சசிகலாவை , தேவை இல்லாமல் எடப்பாடி அரசு தூக்கி சுமக்கிறது என்று , பன்னீர் அணியின் முன்னாள் அமைச்சர் நத்தம் விஸ்வநாதன் கூறியுள்ளார் . அணிகள் இணைப்புக்கு தயார் என்று இரு தரப்பிலும் கூறி வந்தாலும் , ஒருவர் மீது ஒருவர் குற்றம் சாட்டும் போக்கு தொடர்கிறதே ஒழிய , இன்னும் பேச்சுவார்த்தை தொடங்கவில்லை . இந்நிலையில் , செய்தி நிறுவனம் ஒன்றுக்கு பேட்டி அளித்த , பன்னீர் அணியை சேர்ந்த முன்னாள் அமைச்சர் நத்தம் விஸ்வநாதன் , சசிகலா அதிமுகவின் வேஸ்ட் லக்கேஜ் என்று கூறி உள்ளார் . மேலும் , அணிகள் இணைப்புக்கு இரண்டு நிபந்தனைகளை முன்வைத்தோம் . ஆனால் , அதில் சசிகலா குடும்பத்தை சேர்ந்தவர்களை , அரசியலை விட்டு நீக்க வேண்டும் என்பது முக்கிய நிபந்தனை . ஆனால் சசிகலாவால் பதவிக்கு வந்த செங்கோட்டையன் , சீனிவாசன் , ஜெயக்குமார் உள்ளிட்ட அமைச்சர்கள் , அதற்கு தடையாக இருந்து வருகின்றனர் . தற்போது , சசிகலாவின் பினாமி ஆட்சிதான் நடந்து வருகிறது . இல்லையெனில் , ஸ்டாம்ப் பேப்பரில் , சசிகலா பொது செயலாளர் , தினகரன் துணை பொது செயலாளர் என்று கையெழுத்து வாங்குவார்களா ? . அதேபோல் , நாஞ்சில் சம்பத் , புகழேந்தி ஆகியோர் தினகரனுக்கு ஆதரவாக , போராட்டமும் , பொது கூட்டமும் நடத்துவார்களா ? சசிகலாவோ ஒரு வேஸ்ட் லக்கேஜ் ஆக இருக்கும்போது , எடப்பாடி தரப்பினர் , அதை ஏன் தூக்கி சுமக்கிறார்கள் என்றுதான் தெரியவில்லை . ஜெயலலிதா அப்போலோ மருத்துவமனையில் சிகிச்சை பெற்று வந்தபோது ஓ . பி . எஸ் , அரசியல் கட்சி தலைவர்கள் , கவர்னர் என யாரையும் பார்ப்பதற்கு சசிகலா அனுமதிக்கவில்லை . அந்த நேரத்தில் ஏதாவது பேசினால் அது அம்மாவின் சிகிச்சைக்கு பின்னடைவு ஏற்பட்டு விடும் என்ற ஒரே நோக்கத்தில்தான் , ஓ . பி . எஸ் . எதுவும் பேசாமல் இருந்தார் . அதன் பிறகு , அம்மா மரணம் குறித்து விசாரணை செய்ய பன்னீர் முயற்சித்த போதுதான் , அவரை சசிகலா முதல்வர் பதவியில் இருந்து நீக்கினார் . அதனால் , அப்போது , விசாரணை கமிஷன் அமைக்க முடியாமல் போய்விட்டது . பன்னீர் அணிக்கு பெருகி வரும் ஆதரவை பொறுத்து கொள்ள முடியாதவர்கள் , எங்களுக்கு பாஜகவின் ஆதரவு இருப்பதாக பொய் தகவல் பரப்பி வருகின்றனர் . அதில் கொஞ்சம் கூட உண்மை இல்லை . ஆர் நூற்றாண்டு விழா கொண்டாட முயற்சி செய்வதை அறிந்து , எடப்பாடியும் , எம் . ஜி . ஆர் நூற்றாண்டு விழாவை கொண்டாட முயற்சிக்கிறார் . எங்கள் நிபந்தனை கட்சிக்கும் , ஆட்சிக்கும் நல்ல பெயரை ஏற்படுத்தி பலம் சேர்க்கும் , அதை அங்குள்ள சிலரே தடுப்பதால் , இழப்பு எங்களுக்கு அல்ல . இப்போதும் , இரு அணிகளும் இணைய வேண்டும் என்றே நாங்கள் விரும்புகிறோம் என்று நத்தம் விஸ்வநாதன் தெரிவித்தார் .


கைது செய்யவும் ஆதார் கட்டாயமா என அதிர்ச்சியில் உறைந்து போயுள்ளனர் போலீஸார் . இந்தியாவில் , குறிப்பாக தமிழகத்தில் குற்றவாளிகளைக் கைது செய்ய வேண்டும் என்றால் , அவர்களின் ஆதார் எண் கட்டாயம் பெற வேண்டும் என்று வாய் மொழி உத்தரவு பிறப்பிக்கப் பட்டுள்ளதாகக் கூறப்படுகிறது . இதுகுறித்து காவல் துறை உயரதிகாரிகளிடம் கேட்டபோது , அத்தகைய அதிகாரபூர்வ அறிவிப்பு எதுவும் எங்களுக்கு வரவில்லை என்று கூறினர் . ஆனால் , ஆதார் கட்டாயம் என்று ஆக்கப்பட்டுள்ளதாகக் கூறப்படுவதை அவர்கள் மறுக்கவும் இல்லை . ஆதார் எண் , அரசின் பல்வேறு சேவைகளுக்கு கட்டாயம் ஆக்கப்பட்டது . கேஸ் மானியம் , வங்கிக் கணக்கு தொடங்குதல் , பான் கார்டுடன் இணைத்தல் , செல்போன் எண் பெறுவதற்கு , நோயாளிகள் சிகிச்சை கண்காணிப்புக்கு என பல விதங்களில் ஆதார் எண் கட்டாயமாகக் கேட்டுப் பெறப்பட்டு வருகிறது . இந்நிலையில் , வழக்கு தொடர்பாக , போலீஸார் ஒருவரைக் கைது செய்து நீதிமன்றத்தில் ஆஜர்படுத்தும் போது , அவரது ஆதார் எண்ணைக் கட்டாயம் தெரிவிக்க வேண்டும் என்று உத்தரவிடப்பட்டுள்ளதாம் . அதாவது சம்பந்தப்பட்டவரின் அடையாளமாக , ஆதார் எண் , வாக்காளர் அடையாள அட்டை , குடும்ப அட்டை நகல்களை இணைக்க வேண்டும் என்று மத்திய உள்துறை அமைச்சகம் உத்தரவிட்டிருப்பதாகவும் , அதனை ஒட்டி காவல்துறை தலைமை இத்தகைய உத்தரவு போட்டிருப்பதாகவும் செய்திகள் வெளியாகியுள்ளன . பொதுவாக , குற்றச் சம்பவம் குறித்து தெரியவரும் போது , அல்லது சந்தேகத்தின் பேரில் தொடர்புடைய நபரை காவல் நிலையத்துக்கு அழைத்துச் சென்று போலீஸார் விசாரிப்பார்கள் . கைது எனும் அவசிய சூழ்நிலை வரும்போது , நீதிமன்றத்தில் ஆஜர்படுத்துவர் . அப்போது ஆதார் அட்டை எண் கொடுக்க வேண்டும் என்ற நிலை வரும்போது , வேண்டுமென்றே தொடர்புடைய நபர்கள் ஆதார் எண்களை மறைக்கலாம் , அல்லது எண் பெறாமல் இருந்திருக்கலாம் . இத்தகைய சூழ்நிலையில் தங்களுக்கு மிகவும் சிரமம்தான் என்று போலீஸார் புலம்புகின்றனர் .


நடிகர் விக்ரம் வித்தியாசமான கதைகளை மட்டும் அல்ல . . . மாறுப்பட்ட கதாப்பாத்திரங்களிலும் தேர்வு செய்து நடித்து அசத்தி வருபவர் . அவர் தேர்வு செய்யும் படங்களுக்காக தன்னுடைய உடலையும் வருத்தி நடிப்பவர் என்பது அனைவரும் அறிந்தது தான் . இப்படி அவர் உடலை வருத்தி நடித்த ஐ , சேது போன்ற படங்கள் அவருக்கும் மிகவும் முக்கிய படங்களாக அமைந்தது . இந்நிலையில் இவர் தற்போது நடித்து வரும் ' சாமி 2 ' படத்திற்காக ஆளே அடையாளம் தெரியாமல் மாறியுள்ளார் . இயக்குனர் ஹரி இயக்கும் இந்தப்படத்தின் ஷூட்டிங் சமீபத்தில் ஆரம்பித்தது . இந்த பாடத்தில் விக்ரமுக்கு ஜோடியாக கீர்த்திசுரேஷ் நடித்து வருகிறார் . மேலும் இந்த படத்தில் கமிட் ஆன நடிகை திரிஷா ஒரு சில காரணத்தால் இந்த படத்தில் இருந்து விலகினார் என்பது குறிப்பிடத்தக்கது . சாமி 2 ஆம் பாகத்திலும் விக்ரம் போலிஸ் அதிகாரியாக நடித்து வருகிறார் . இருப்பினும் இந்த திரைப்படம் சாமி படத்தின் தொடர்ச்சி கிடையாது என ஹரி ஏற்க்கனவே அறிவித்துள்ளார் . தற்போது விக்ரம் தன் இன்ஸ்டாகிராம் பக்கத்தில் ஒரு வீடியோவை பகிர்ந்துள்ளார் . இதில் இருப்பவர் விக்ரம் போலவே இருக்கிறார் . அவரின் உருவத்தை பார்த்தால் சிலருக்கு அதிர்ச்சியாக இருக்கும் . இன்றும் இளமையாக தெரியும் அவர் இந்த வீடியோவில் அதிக வயது ஆனது போல் இருக்கிறார் என்பது சிலரின் கருத்து . ஆனால் விக்ரம் இது யாரென்று தெரியவில்லை என கூறியிருக்கிறார் . எனினும் இந்தப்படத்தில் வயதான தோற்றத்தில் நடிக்கும் விக்ரமாக இருக்கலாம் என கூறப்படுகிறது . அவர் வெளியிட்டுள்ள வீடியோ இதோ . . .


முந்தைய மன்மோகன் சிங் தலைமையிலான காங்கிரஸ் ஆட்சியில் , டஸ்ஸால்ட்நிறுவனத்திடம் மொத்தம் 126 ரபேல் ரக விமானங்களை வாங்க தீர்மானித்து - அதில் 18 விமானங்களைப் பறக்கும் நிலையில் பெற்றுக் கொள்வது , ஏனைய 108 விமானங்களை இந்தியாவிலேயே எச்ஏஎல் நிறுவனம் மூலம் தயாரித்துக்கொள்வது என்று முடிவு செய்யப்பட்டிருந் தது . ஒரு விமானத்தின் விலை ரூ . 526 கோடி என்றும் நிர்ணயிக்கப்பட்டிருந்தது . ஆனால் , பின்னர் வந்த மோடி அரசோ மொத்தம் 36 விமானங்களை மட்டும் வாங்குவதென்றும் , அவற்றையும் பறக்கும் நிலையிலேயே பெற்றுக் கொள்வதென்றும் ஒப்பந்தம் செய்தது . விலையை ரூ . 1670 கோடி என்று உயர்த்தித் தரவும் முன்வந்தது . அதுவைத்த ஒரே நிபந்தனை , கூட்டு நிறுவனமாக எச்ஏஎல் இருந்த இடத்தில் - அதனை விலக்கிவிட்டு அனில் அம்பானியின் ‘ரிலையன்ஸ் டிபென்ஸ்’ நிறுவனத்தை சேர்த்துக் கொள்ள வேண்டும் என்பதுதான் . இதில்தான் ரூ . 40 ஆயிரம் கோடி ரூபாய் அளவிற்கு ஊழல் நடந்திருப்பதாக குற்றச்சாட்டுக்கள் எழுந்தன . ஆனால் , ரிலையன்ஸ் கூட்டு நிறுவனமாக சேர்த்துக் கொள்ளப்பட்டதில் தங்களின் தலையீடு இல்லை என்று தொடர்ந்து பாஜக அரசு கூறி வருகிறது . இந்திய அரசு கூறித்தான் , டஸ்ஸால்ட்டுடன் ரிலையன்ஸ் இணைக்கப் பட்டது என்று பிரான்ஸ் நாட்டின் முன்னாள்ஜனாதிபதி பிரான்காய்ஸ் ஹாலண்டே கூறியதையும் ஒரேயடியாக மறுத்து வந்தது . தற்போது , மீடியாபார்ட் புலனாய்வு செய்தி நிறுவனம் , மோடிஅரசின் பொய்யை மீண்டும் அம்பலப் படுத்தியுள்ளது . மேலும் புதிய பரபரப்பையும் இந்தச் செய்தி மூலம் ஏற்படுத்தியுள்ளது . ஆனால் ‘டஸ்ஸால்ட்’ நிறுவனமோ மீடியாபார்ட் செய்தியையும் மறுத்துள்ளது . ரபேல் ஒப்பந்தத்தில் ரிலையன்ஸ் நிறுவனத்தை சுதந்திரமாகவே தேர்வு செய்தோம் ; எந்த கட்டாயமும் கொடுக்கப்படவில்லை என்று தெரிவித்துள்ளது . மீடியாபார்ட் இவ்வாறு பரபரப்பை கிளப்பியிருக்கும் நேரத்தில் , மத்தியப் பாதுகாப்புத் துறை அமைச்சர் நிர்மலா சீதாராமன் , திடீரென 3 நாள் பயணமாக பிரான்ஸ் புறப்பட்டுச் சென்றுள்ளார் . அங்கு ரபேல் ஒப்பந்தம் குறித்து பிரான்ஸ்பாதுகாப்பு அமைச்சருடன் அவர் விவாதிக்க உள்ளதாக தகவல்கள் வெளியாகியுள்ளன .


ஐஏஎஸ் ஐபிஎஸ் போன்ற சிவில் சர்வீஸ் பணிகளுக்கான முடிவுகள் வெளியாகி உள்ளது . இதில் தமிழக அளவில் முதலிடத்தை பிடித்துள்ளார் தர்மபுரியை சேர்ந்த வி . கீர்த்திவாசன் கடந்த ஆண்டு ஏப்ரல் மாதம் , 985 பணிகளுக்காக சிவில் சர்வீஸ் தேர்வு நடத்தப்பட்டது . இதில் தேர்வெழுதிய மாணவர்களில் , அகில இந்திய அளவில் 29 ஆவது ரேங்க்கும் , தமிழக அளவில் முதலிடத்தையும் பிடித்து உள்ளார் வி . கீர்த்திவாசன் . திருச்சி NIT இல் B . TECH படித்து முடித்துவிட்டு , 2016 ஆம் ஆண்டு முதல் டெல்லியில் தங்கி முழு வீச்சில் சிவில் சர்வீஸ் தேர்வுக்காக பயின்று வந்தள்ளார் . இந்நிலையில் , வி . கீர்த்தி வாசன் சைதை துரைசாமியின் மனித நேய மையத்தில் தான் படித்து வெற்றி பெற்றார் என்று செய்தித்தாள்களில் பார்க்க முடிகிறது . RIAS அதே வேளையில் ஷங்கர் IAS அகாடமியில் தான் படித்தார் என்றும் மறுபுறம் செய்தி பரவ தொடங்கி இருக்கும் சமயத்தில் , இன்னொரு புறம் சமீபத்தில் சசிகலா புஷ்பா கரம் பிடித்த டெல்லி ராமசாமி நடத்தி வரும் RIAS என்ற பயிற்சி மையத்தில் தான் கீர்த்தி வாசன் பயின்றார் என்றும் பெருமையாக கூறி உள்ளார் ராமசாமி அதாவது , சசிகலா புஷ்பாவை திருமணம் செய்யகூடாது என , சென்னை உயர்நீதின்மன்ற மதுரை கிளையில் தடை வாங்கிய , அவரது முதல் மனைவி சத்யபிரியா தொடர்ந்த வழக்கில் , விசாரணக்கு நீதிமன்ற வளாகத்திற்கு சென்ற ராமசாமி கீர்த்திவாசன் பற்றி பெருமையாக கூறி உள்ளார் ஆக மொத்தத்தில் அகில இந்திய அளவில் 29 ஆவது இடத்தை பிடித்தும் , தமிழக அளவில் முதலிடத்தையும் பிடித்த கீர்த்திவாசனுக்கு பல்வேறு தரப்பினர் தொடர் வாழ்த்து மழையை தெரிவித்து வருகின்றனர் . சசிகலா புஷ்பா கணவர் ராமசாமி . . ! இன்னொரு புறம் , இதுவரை ராமசாமியை பொறுத்தவரையில் சசிகலா புஷ்பாவை திருமணம் முடித்தவர் என்ற செய்தியை தவிர்த்து வேறு ஒன்றும் மக்களுக்கு பெரிய அளவில் தெரியாது . ஆனால் கீர்த்திவாசன் மூலம் , ராமசாமி RIAS என்ற பயிற்சி மையத்தை நடத்தி வருகிறார் என்ற சுவாரஸ்ய தகவல் வெளியாகி உள்ளது .


கட்சி ஆரம்பிக்கப்போவதாக அறிவித்து ஓராண்டு நிறைவடைந்தும் இதோ . . . அதோ . . . எனப் போக்குக் கட்டி வரும் ரஜினி படங்களில் நடிப்பதை அதிகரித்து வருகிறார் ரஜினி . இதனால் , ரஜினி மக்கள் மன்ற நிர்வாகிகள் அலுத்து வரும் நிலையில் அடுத்த அதிருப்தியை ஏற்படுத்தி இருக்கிறார் ரஜினி . ரஜினிகாந்த் அரசியலுக்கு வருவாரா ? வரமாட்டாரா ? என அவரது ரசிகர்கள் ஏங்கியபோது ’கண்டிப்பா வர்றேன் கண்ணா . . ’ என்று அறிவித்து இன்ப அதிர்ச்சி கொடுத்தார் . அறிவிப்பு இன்னும் அறிவிப்பாகவே உள்ளது . இந்த நிலையில் ரஜினி மக்கள் மன்றம் பெயரில் ரஜினியின் ஆங்கில கையெழுத்துடன் ஒரு ‘ஆட்சேபணையில்லா கடிதம்’ ஒன்று சில தினங்களாக இணையத்தில் வெளியாகி பரபரப்பை ஏற்படுத்தியது . அதில் ரஜினி டிவி , சூப்பர் ஸ்டார் டிவி மற்றும் தலைவர் டிவி போன்ற பெயர்களைப் பயன்படுத்த ஆட்சேபணை இல்லை என்று ரஜினி தெரிவித்துள்ளதாகக் காணப்படுகிறது . ஆனால் இதுகுறித்து ரஜினி தரப்பிலோ , மக்கள் மன்றத்தின் தலைமை நிர்வாகி சுதாகரோ எந்த அறிவிப்பையும் அதிகாரப்பூர்வமாக வெளியிடவில்லை . இதுவரை இது குறித்து கடிதம் ஒன்றே வெளியாகியுள்ளது . இப்போது ரஜினி டிவி ஆரம்பிக்கப்போவதாக வந்த கடிதம் போலி என்று தெரிய வந்துள்ளது . ரஜினி டிவி ஆரம்பிக்க உள்ளதாக வெளியான தகவல் அலுத்துக் கிடந்த அவரது மக்கள் மன்றத்தினரிடையே உற்சாகத்தை ஊட்டியது . டி . வி ஆரம்பிக்கப்போவதால் விரைவில் கட்சியை ஆரம்பித்து விடுவார் என நம்பிக்கொண்டிருந்தனர் அவரது ரசிகர்கள் . ஆனால் அந்தத் தகவல் வதந்தி என தெரிய வந்தவுடன் மீண்டும் மயக்க நிலைக்கு தள்ளப்பட்டுள்ளனர் ரஜினி மக்கள் மன்றத்தினர் . இந்த நிலையில் ரஜினிகாந்த் குடும்பத்தினருடன் இன்று இரவு அமெரிக்கா செல்கிறார் . தொடர்ந்து படப்பிடிப்பில் ஈடுபட்டு வந்த நிலையில் 15 பயணமாக இன்று அமெரிக்கா செல்கிறார் . இந்த பயணம் சிகிச்சைக்காக அல்ல என்றும் , ஓய்வு எடுக்கவே என்றும் ரஜினிகாந்த் தரப்பில் தெரிவிக்கப்பட்டுள்ளது . ’’கட்சியை ஆரம்பித்து களப்பணியாற்றினால் மட்டுமே மக்கள் மனதில் இடம் பிடிக்க முடியும் . அவர் படப்பிலும் , பயணங்களிலும் மட்டுமே கவனம் செலுத்தி வந்தால் எப்படி மக்களிடையே சென்று சேர்வது ? எனப் புலம்பித்தவிக்கின்றனர் ரஜினி மக்கள் மன்ற நிர்வாகிகள் .


ஐஸ்வர்யா ராய் பச்சன் சமீப காலமாக எந்த திரைப்படங்களிலும் நடிக்கவில்லை என்றாலும் , அவர் மீது மீடியாவின் வெளிச்சம் எப்போதும் இருந்து கொண்டு தான் இருக்கிறது . அதிலும் ஐஸ்வர்யா ராய் மற்றும் அவர் மகள் ஆராத்யா இடம் பெறும் புகைப்படங்கள் , அடிக்கடி இணையத்தில் வைரலாகுவது சகஜம் . சமீபத்தில் நடந்த கேன்ஸ் திரைப்பட விழாவின் போது வெளியாகிய ஐஸ்வர்யா ராய் - ன் தோற்றம் , அவரது 44 வயதிலும் கூட பல இளம் நடிகைகளுக்கு சவால் விடுவதாக இருக்கிறது . சென்ற ஆண்டு கேன்ஸ் திரைப்பட விழாவில் ஐஸ்வர்யா ராய் - ன் உடை மற்றும் மேக்கப் கேலிக்கு உள்ளாகியிருந்தாலும் , இந்த ஆண்டு அவரின் உடை மற்றும் தோற்றம் கேலி செய்தவர்களை எல்லாம் பொறாமைப்படும் படி ஆக்கிவிட்டது . கேன்ஸ் திரைப்படவிழாவின் போது ஐஸ்வர்யா ராய் தனது மகள் ஆராத்யாவுடன் கலந்துகொள்வது வழக்கம் . இந்த முறையும் அவ்வாறே அவர் கலந்து கொண்டார் . இந்த விழாவின் போது அவரும் ஆராத்யாவும் எடுத்துக்கொண்ட ஒரு லிப் டு லிப் கிஸ் புகைப்படம் இப்போது இணையத்தில் வைரலாகி இருக்கிறது . இந்த புகைப்படம் அம்மா - மகள் பாசத்தை காட்டுவதாக இருக்கிறது .


பயிற்சியின்போது கால்பந்து ஆடுவதை நிறுத்த வேண்டும் என இந்திய அணியின் முன்னாள் வீரர் ஆகாஷ் சோப்ரா அறிவுறுத்தியுள்ளார் . போட்டிகளுக்கு முந்தைய பயிற்சியின் ஒரு பகுதியாக கால்பந்து ஆடுவதை இந்திய கிரிக்கெட் வீரர்கள் வழக்கமாக கொண்டுள்ளனர் . அவ்வாறு கால்பந்து ஆடும்போது சில வீரர்கள் காயமுற்று அணியில் ஆடும் வாய்ப்பை தவறவிடுகின்றனர் . இந்தியா இங்கிலாந்து அணிகளுக்கு இடையேயான டி20 தொடர் நாளை தொடங்குகிறது . இங்கிலாந்துக்கு எதிரான டி20 மற்றும் ஒருநாள் அணிகளில் தமிழகத்தை சேர்ந்த இளம் வீரர் வாஷிங்டன் சுந்தர் சேர்க்கப்பட்டிருந்தார் . ஆனால் , பயிற்சி சமயத்தில் கால்பந்து ஆடியபோது , அவரது காலில் காயம் ஏற்பட்டதால் , தொடரிலிருந்து விலகியுள்ளார் . அவருக்கு பதிலாக டி20 அணியில் குருணல் பாண்டியாவும் ஒருநாள் அணியில் அக்ஸர் படேலும் சேர்க்கப்பட்டுள்ளனர் . கால்பந்து ஆடியபோது ஏற்பட்ட காயத்தால் , இங்கிலாந்தில் ஆடும் அரிய வாய்ப்பை நழுவவிட்டார் வாஷிங்டன் சுந்தர் . இங்கிலாந்துக்கு எதிரான டி20 தொடரிலிருந்து காயம் காரணமாக பும்ராவும் நீக்கப்பட்டுள்ளார் . இந்நிலையில் , இதுதொடர்பாக கருத்து தெரிவித்துள்ள முன்னாள் வீரர் ஆகாஷ் சோப்ரா , பயிற்சியின்போது கால்பந்து ஆடுவது ஆபத்தானதாக உள்ளது . அதனால் சில வீரர்கள் காயமடைகின்றனர் . அதனால் பயிற்சியின் ஒருபகுதியாக கால்பந்து ஆடுவதை நிறுத்திவிடலாம் . கிரிக்கெட் வீரர்கள் ஏன் கால்பந்து ஆடுகின்றனர் ? அடுத்தடுத்து முக்கியமான தொடர்கள் உள்ளன . அதனால் முக்கியமான வீரர்களை காயத்தால் இழந்துவிடக்கூடாது என சோப்ரா எச்சரித்துள்ளார் .


தகுதி நீக்கம் செய்யப்பட்ட 18 எம் . எல் . ஏ . க்களும் மீண்டும் அதிமுகவில் இணைய வருமாறு அதிமுகவின் அதிகாரப்பூர்வ நாளேடான நமது அம்மாவில் மறைமுகஅழைப்பு விடுக்கப்பட்டுள்ளது . வால் வெறுக்கப்பட்டவரோ எம் . எல் . ஏ . ஆகிவிட்டார் என்றும் டிடிவி தினகரன் பற்றிகவிதையில் குற்றம் சாட்டப்பட்டுள்ளது . முதலமைச்சர் எடப்பாடி பழனிசாமிக்கு எதிராக டிடிவி தினகரன் ஆதரவு எம்எல்ஏக்கள் 18 பேர் கடந்த ஆண்டு தமிழக ஆளுநரிடம் கடிதம் கொடுத்தனர் . இதனைத் தொடர்ந்து தங்க தமிழ்செல்வன் , வெற்றிவேல் உள்ளிட்ட 18 எம் . எல் . ஏ . க்கள் தகுதி நீக்கம் செய்து பேரவை தலைவர் தனபால் உத்தரவிட்டார் இந்த தகுதி நீக்க உத்தரவை எதிர்த்து 18 பேர் சென்னை உயர்நீதிமன்றத்தில் வழக்கு தொடர்ந்தனர் . இது தொடர்பான வழக்கை விசாரித்த தலைமை நீதிபதி இந்திரா பானர்ஜி மற்றும் நீதிபதி சுந்தர் அடங்கிய பென்ச் , கடந்த 14 ஆம் தேதி அன்று தீர்ப்பளித்தது . சட்டப்பேரவைத் தலைவர் தனபாலின் உத்தரவு செல்லும் என்று தலைமை நீதிபதி இந்திரா பானர்ஜியும் , செல்லாது என்று நீதிபதி சுந்தரும் மாறுபட்ட தீர்ப்பை வழங்கினர் . மூன்றாவது நீதிபதியாக எஸ் . விமலா நியமிக்கப்பட உள்ளதாக தகவல் வெளியாகி உள்ளது . இது குறித்து அதிகாரப்பூர்வ தகவல் விரைவில் வெளியிடப்படும் என்று கூறப்படுகிறது . இந்த நிலையில் , தினகரன் ஆதரவாளர்கள் , அதிமுகவில் இணையப்போவதாக கூறப்படுகிறது . மீண்டும் அதிமுகவில் இணையப்போவதில்லை என்று தினகரன்ஆதரவாளர் தங்க தமிழ்செல்வன் நேற்று செய்தியாளர்களிடம் கூறியிருந்தார் . மேலும் டிடிவி தினகரன் ஆதரவாளர்களை தங்கள் பக்கம் இழுக்க அதிமுகவினரும் களமிறங்கி உள்ளதாகவும் கூறப்படுகிறது . இந்த நிலையில் அதிமுகவின் அதிகாரப்பூர்வ நாளேடான நமது அம்மா நாளிதழில் , நேற்று இன்று நாளை என்ற தலைட்பபில் கவிதை ஒன்று இடம் பெற்றுள்ளது . அந்த கவிதையில் வீட்டை விட்டு வெளியேற்றப்பட்டவர்கள் , சிறையில் அடைக்கப்பட்டவர்கள் , அதிமுக நிழலில் ஒதுங்க ஜெயலலிதா ஆன்மா அனுமதிக்காது என்று சசிகலா குடும்பத்தினர் பற்றி முறைமுகமாக குறிப்பிட்டு குற்றம் சாட்டப்பட்டுள்ளது . ஜெயலலிதாவால் வேட்பாளராக அறிவிக்கப்பட்டு , அவரது பரிந்துரையால் வெற்றி பெற்றவர்கள் , அவர் வெறுத்த கூட்டத்திடம் , தஞ்சமடைந்து தவறிழைத்ததால் எம் . எல் . ஏ . பதவியை இழந்து விட்டனர் . நகர் எம் . எல் . ஏ . ஆகிவிட்டார் என்றும் கவிதையில் குறிப்பிடப்பட்டுள்ளது . நரி சூழ்ச்சியை உணர்ந்து ஒன்றாகி எழுவதுதான் நன்றி கொண்டோர் காரியம் என்றும் அது நடக்கட்டும் சீக்கிரம் என்றும் தகுதி நீக்கம் செய்யப்பட்ட எம் . எல் . ஏ . க்கள் தலைமை கழகத்தில் மீண்டும் இணைய வருமாறு மறைமுக அழைப்பு விடுக்கப்பட்டுள்ளது .


முதல் டெஸ்ட் போட்டியில் ஆஸ்திரேலிய அணிக்கு 323 ரன்களை இலக்காக நிர்ணயித்துள்ளது இந்திய அணி . இந்தியா - ஆஸ்திரேலியா இடையேயான முதல் போட்டி அடிலெய்டில் நடந்துவருகிறது . டாஸ் வென்று முதலில் பேட்டிங் ஆடிய இந்திய அணி , 250 ரன்களுக்கு ஆல் அவுட்டானது . இதையடுத்து முதல் இன்னிங்ஸை ஆடிய ஆஸ்திரேலிய அணி 235 ரன்களுக்கு ஆல் அவுட்டானது . 15 ரன்கள் முன்னிலையுடன் இரண்டாவது இன்னிங்ஸை தொடங்கிய இந்திய அணி , மூன்றாம் நாள் ஆட்டநேர முடிவில் 3 விக்கெட் இழப்பிற்கு 151 ரன்களை எடுத்திருந்தது . புஜாராவும் ரஹானேவும் களத்தில் இருந்தனர் . நான்காம் நாளான இன்று ஆட்டத்தை தொடர்ந்தனர் . இருவரும் நிதானமாக நிலைத்து ஆடி ரன்களை சேர்த்தனர் . நான்காவது விக்கெட்டுக்கு 87 ரன்களை சேர்த்தனர் . வேகப்பந்து வீச்சை இருவரும் தெளிவாக ஆடினாலும் நாதன் லயன் ஸ்பின்னில் திணறினர் . லயனின் ஸ்பின்னை சமாளித்து ஆடிவந்தனர் . எனினும் அரைசதம் கடந்து சதத்தை நோக்கி ஆடிக்கொண்டிருந்த புஜாராவை 71 ரன்களில் வெளியேற்றினார் லயன் . அதன்பிறகு களத்திற்கு வந்த ரோஹித் சர்மா வெறும் ஒரு ரன்னில் வெளியேறினார் . இதற்கிடையே அரைசதம் கடந்த ரஹானேவுடன் ரோஹித்தின் விக்கெட்டுக்கு பிறகு ரிஷப் பண்ட் ஜோடி சேர்ந்தார் . களமிறங்கியது முதலே அடித்து ஆடிய ரிஷப் பண்ட் நான்காம் நாள் உணவு இடைவேளைக்கு பின் லயனின் சுழலில் வீழ்ந்தார் . 16 பந்துகளில் 28 ரன்களை எடுத்து ஆட்டமிழந்தார் . நாதன் லயனிடம் அவுட்டான ஓவருக்கு முந்தைய அவரது ஓவரில் ஹாட்ரிக் பவுண்டரியும் சிக்ஸரும் அடித்து மிரட்டினார் . ஆனால் அதற்கு அடுத்த லயனின் ஓவரிலேயே ஆட்டமிழந்தார் . இதையடுத்து அஷ்வின் ( 5 ) , ரஹானே ( 70 ) , ஷமி ( 0 ) என அடுத்தடுத்து இந்திய வீரர்கள் விக்கெட்டுகளை இழந்தனர் . ரஹானே மற்றும் ஷமியை லயனும் கடைசி விக்கெட்டாக இஷாந்த் சர்மாவை ஸ்டார்க்கும் வீழ்த்தினர் . 248 ரன்களுக்கு 5வது விக்கெட்டை இழந்த இந்திய அணி , 307 ரன்களுக்கு ஆல் அவுட்டானது . நாதன் லயனின் சுழலில் சிக்கி இந்திய வீரர்கள் மளமளவென விக்கெட்டுகளை இழந்தனர் . கோலி , புஜாரா , ரோஹித் , ரஹானே , ரிஷப் பண்ட் , ஷமி ஆகிய 6 விக்கெட்டுகளை நாதன் லயன் வீழ்த்தினார் . இதில் ஷமியை தவிர மற்ற 5 விக்கெட்டுகளும் மிக முக்கியமான விக்கெட்டுகள் . இந்திய அணி 307 ரன்களுக்கு இரண்டாவது இன்னிங்ஸில் ஆல் அவுட்டானதை அடுத்து 322 ரன்கள் முன்னிலை வகிக்கிறது . 323 ரன்கள் என்ற இலக்குடன் ஆஸ்திரேலிய அணி இரண்டாவது இன்னிங்ஸை தொடங்கி ஆடிவருகிறது . 323 ரன்கள் என்பது பெரிய இலக்கு இல்லை என்பதால் பவுலர்களின் கையில்தான் இந்திய அணியின் வெற்றி இருக்கிறது .


தி . மு . க . வின் செயல்தலைவர் ஸ்டாலினுக்கும் , பா . ஜ . க . மத்திய அமைச்சர் பொன்னாருக்கும் இடையில் வெடித்துள்ள கருத்து மோதல்தான் இன்றைய தமிழக அரசியலில் ஆன் கோயின் ஹாட்டஸ் மேட்டர் . மத்திய அரசு வருமான வரித்துறை , அமலாக்கப்பிரிவு மற்றும் சி . பி . ஐ . ஆகிய துறைகளை வைத்துக் கொண்டு அவற்றை தன் வசதிக்கு ஏற்ப ஏவிவிட்டு தமிழகத்தில் ஆட்சி நிர்வாகத்தை சீர்குலைத்து வருகிறது என்று ஸ்டாலின் சாடியிருந்தார் . இதற்கு பதிலடியாக பேசியிருக்கும் பொன்னார் ‘’டெல்லியில் போராட்டம் நடத்தும்படி விவசாயிகளை சதிச்செயல் செய்து தூண்டிவிட்டது தி . மு . க . தான் . மத்திய அரசுக்கு எதிராக கல் வீசும் அவர்களின் எண்ணம் எதுவும் ஈடேறாது . தி . மு . க . வால் இனி தமிழகத்தில் ஆட்சி அமைக்கவே முடியாது . ’ என்றார் . பரவாயில்லையே பொன்னார் உடனடியா செம ஹாட்டா பதில் கொடுக்கிறாரே ! பரபர அரசியல் வித்தையின் பாலபாடத்தில் பா . ஜ . க . வுக்கும் பாஸாகிடுச்சு என்று சிலாகித்தனர் அரசியல் விமர்சகர்கள் . ஆனால் அடுத்த நொடியே ‘தமிழகத்தில் பா . ஜ . க . வுக்கான காலம்தான் உருவாகியிருக்கிறது . மக்கள் எங்களைத்தான் விரும்புகிறார்கள் . உள்ளாட்சி தேர்தலில் தனித்து போட்டியிடுவோம் . தமிழகத்தில் தாமரையின் ஆட்சி மலரும் . ” என்று அடுத்தடுத்து அதீத நம்பிக்கை காட்டி பேசி சென்றார் . இதற்கு ‘சிரிக்காம ஜோக் அடிக்க பொன்னாரால் மட்டும்தான்யா முடியும் . உட்கட்சி மோதல் பஞ்சாயத்து தமிழக பா . ஜ . க . வை புரட்டியெடுக்குது . தமிழிசைக்கு சென்னையில் ஆதரவுன்னா , வானதி கோவிச்சுட்டு கோயமுத்தூர் போறாங்க . சி . பி . ராதாகிருஷ்ணனுக்கு திருப்பூர்ல கூட்டம் கூடினா பொன்னாரு சுசீந்திரம் கிளம்பிடுறார் . மாநில பொருளாளர் எஸ் . ஆர் . சேகரை சொந்த மாவட்டமான கோவையிலேயே வளர விடாமல் வெச்சு செய்யுது பொது செயலாளர் செல்வக்குமார் தரப்பு . ஹெச் . ராஜாவை தமிழக பா . ஜ . க . வில் யாருக்குமே ஆகுறதில்லை . சுப்பிரமணியசாமிக பா . ஜ . க . வில் இருந்தாலும் கூட அவருக்கு அந்த கட்சியே ஆகுறதில்லை . சூழல் இப்படியிருக்கிறப்ப பொன்னார் எந்த தைரியத்துலதான் இப்டியெல்லாம் பேசுறார் ? முதல்ல கட்சிக்குள்ளே ஒற்றுமையை உருவாக்குங்க அப்புறம் ஆட்சியை பற்றி பேசலாம் . ” என்று இணையத்தில் வறுத்திருக்கின்றனர் .


தென்னாப்பிரிக்காவுக்கு எதிரான மூன்றாவது டெஸ்ட் போட்டியின் மூன்றாவது நாளில் பந்தை சேதப்படுத்திய விவகாரத்தில் ஆஸ்திரேலிய கேப்டன் பொறுப்பிலிருந்து ஸ்டீவ் ஸ்மித் நீக்கப்பட்டுள்ளார் . ஆஸ்திரேலியா - தென்னாப்பிரிக்கா இடையேயான தொடரில் தொடர்ந்து சர்ச்சைகள் எழுந்த வண்ணம் உள்ளன . தென்னாப்பிரிக்கா சென்றுள்ள ஆஸ்திரேலிய அணி , டெஸ்ட் தொடரில் விளையாடி வருகிறது . இத்தொடரின் முதல் டெஸ்ட் போட்டியில் , வார்னர் - டி காக் இடையே நடந்த சண்டை , டிவில்லியர்ஸின் மீது நாதன் லயன் பந்தை எறிந்துவிட்டு சென்றது , இரண்டாவது டெஸ்ட் போட்டியில் ஆஸ்திரேலிய கேப்டன் ஸ்மித்தை ரபாடா மோதியது என சர்ச்சைகள் தொடர்ந்த வண்ணம் இருந்தன . இந்நிலையில் , மூன்றாவது போட்டி நடந்து வருகிறது . ஆட்டத்தின் மூன்றாம் நாளான நேற்று , தென்னாப்பிரிக்கா பேட்டிங் செய்துகொண்டிருந்தபோது , ஆஸ்திரேலிய வீரர் கேமரூன் பேன்கிராஃப்ட் , பந்தை சேதப்படுத்தினார் . மஞ்சள் நிறத்திலான ஒரு பொருளைக் கொண்டு பந்தை அவர் சேதப்படுத்தியது கேமராவில் பதிவானது . இதுதொடர்பாக நடுவர்கள் , அவரிடம் விசாரித்தபோது , பந்தை சேதப்படுத்தவில்லை ; கறுப்புநிற துணியை மட்டும் தான் வைத்திருந்தேன் , வேறு பொருள் இல்லை என தெரிவித்துவிட்டார் . ஆனால் , அதன்பின்னர் செய்தியாளர்களிடம் பேசிய பேன்கிராஃப்ட் தனது தவறை ஒப்புக்கொண்டார் . அணியில் மேலும் சில வீரர்கள் இந்த செயலில் திட்டமிட்டே ஈடுபட்டதாகவும் தெரிவித்தார் . இது தனக்கு தெரிந்தே நடந்ததாகவும் , இனிமேல் இதுபோன்ற தவறுகள் தனது கேப்டன்சியில் நடக்காது எனவும் ஸ்டீவ் ஸ்மித் தெரிவித்தார் . இந்த சம்பவம் கிரிக்கெட் உலகில் பெரும் சர்ச்சையை கிளப்பியது . கேப்டனின் ஆதரவுடன் அணியின் வீரர்கள் , பந்தை சேதப்படுத்தியது சர்வதேச கிரிக்கெட்டில் பெரும் தாக்கத்தை ஏற்படுத்தியது . இதையடுத்து ஸ்டீவ் ஸ்மித்துக்கு எதிர்ப்புகள் வலுக்க தொடங்கின . ஆஸ்திரேலிய அணியின் முன்னாள் கேப்டன்கள் சிலரும் ஸ்டீவ் ஸ்மித்தை கேப்டன் பொறுப்பிலிருந்து நீக்க வேண்டும் என கோரிக்கை விடுத்தனர் . இந்நிலையில் , ஸ்டீவ் ஸ்மித்தை கேப்டன் பொறுப்பிலிருந்தும் சர்ச்சைக்குரிய வார்னரை துணை கேப்டன் பொறுப்பிலிருந்தும் ஆஸ்திரேலிய கிரிக்கெட் வாரியம் அதிரடியாக நீக்கியுள்ளது .


ஐபிஎஸ் சீசன் 2018 –ல் விளையாடுவதற்காக தற்போது சென்னைக்கு மீண்டும் வருவது எனது வீட்டுக்கு வருவதைப் போன்று உள்ளது என மேற்கிந்திய தீவுகள் அணி வீரர் பிராவோ தெரிவித்தார் . அதிரடியாக விளையாடக் கூடியவர் பிராவோ . கிரிக்கெட் மைதானத்தில் அவர் செய்யும் சேட்டைகளும் , ரியாக்சன்களும் ரசிகர்களை உச்சகட்ட மகிழ்ச்சியில் ஆழ்த்திவிடும் . அதுவும் எதிர் டீமில் இருக்கும் தனது மேற்கிந்திய தீவு வீரர்களை பிராவோ செமையாக கலாய்ப்பார் . இதற்காகவே அவருக்கு மிகப் பெரிய ரசிகர் பட்டாளம் ஒன்று உள்ளது . இந்நிலையில் ஐபிஎல் சீசன் 2018 ஏப்ரல் மாதம் தொடங்க உள்ளது . இதனைத் தொடர்ந்து ஐபிஎல் சீசனில் விளையாடவுள்ள வெளிநாட்டு வீரர்கள் அவர்கள் இடம்பெற்றுள்ள அணிகள் தொடர்பான நிகழ்ச்சிகளில் பங்கேற்று வருகின்றனர் . அந்த வகையில் சென்னை சூப்பர் கிங்ஸ் அணியில் இடம்பெற்றுள்ள மேற்கிந்திய தீவுகள் அணியின் ஆல்ரவுண்டர் பிராவோ சென்னையில் தன்னுடைய சக அணி வீரரான முரளி விஜய்யுடன் தனியார் நிகழ்ச்சி ஒன்றில் பங்கேற்றார் . அப்போது செய்தியாளர்களிடம் பேசிய பிராவோ , சென்னைக்கு வருவது என்பது என் சொந்த வீட்டுக்கு வருவதைப் போன்றது . கடந்த இரண்டு ஆண்டுகளாக நான் இதை மிஸ் பண்ணியிருந்தேன் என்றார் . என் மீது நம்பிக்கை வைத்து அணியில் மீண்டும் பங்கேற்க வைத்த அணியின் நிர்வாகத்துக்கு நன்றி தெரிவிப்பதாகம் இந்த சீசனில் . சிறப்பாக விளையாடுவேன் என்றும் பிராவோ தெரிவித்தார் .


தியோதர் டிராபி தொடரின் இறுதி போட்டியில் ரஹானே தலைமையிலான இந்தியா சி அணி சிறப்பாக ஆடிவருகிறது . தியோதர் டிராபி தொடரின் இறுதி போட்டியில் ரஹானே தலைமையிலான இந்தியா சி மற்றும் ஷ்ரேயாஸ் ஐயர் தலைமையிலான இந்தியா பி அணிகள் ஆடிவருகின்றன . டெல்லி ஃபெரோஷ் ஷா கோட்லா மைதானத்தில் இந்த போட்டி நடந்துவருகிறது . டாஸ் வென்ற இந்தியா சி அணியின் கேப்டன் ரஹானே பேட்டிங் தேர்வு செய்தார் . தொடக்க வீரர்களாக களமிறங்கிய ரஹானே மற்றும் இஷான் கிஷான் சிறப்பான தொடக்கத்தை அமைத்து கொடுத்தனர் . ரஹானே ஒருபுறம் நிதானமாக ஆட , இஷான் கிஷான் அதிரடியாக ஆடினார் . இருவருமே விக்கெட்டை விட்டுக்கொடுத்துவிடாமல் சிறப்பாக ஆடினர் . அதிரடியாக ஆடிய இஷான் கிஷான் சதம் விளாசினார் . கடந்த போட்டியில் 69 ரன்கள் அடித்த இஷான் , இந்த போட்டியில் சதம் விளாசி அசத்தினார் . 87 பந்துகளில் 11 பவுண்டரிகள் , 6 சிக்ஸர்களுடன் 114 ரன்களை குவித்து உனாத்கத்தின் பந்தில் எல்பிடபிள்யூ ஆகி வெளியேறினார் . ரஹானே - இஷான் கிஷான் ஜோடி முதல் விக்கெட்டுக்கு 210 ரன்களை குவித்தது . இதையடுத்து ரஹானேவுடன் ஜோடி சேர்ந்த ஷுப்மன் கில் , இறங்கியது முதலே அடித்து ஆடினார் . இதற்கிடையே சிறப்பாக ஆடிய ரஹானேவும் சதம் விளாசினார் . சதம் விளாசிய பிறகு ரஹானேவும் அடித்து ஆட தொடங்கிய நேரத்தில் கில் ஆட்டமிழந்து வெளியேறினார் . இந்தியா ஏ அணிக்கு எதிரான கடந்த போட்டியில் சதம் விளாசிய கில் , இந்த போட்டியில் 26 ரன்களுக்கு ஆட்டமிழந்தார் . இதைத்தொடர்ந்து ரஹானேவுடன் ரெய்னா ஜோடி சேர்ந்தார் . தியோதர் டிராபி தொடரின் ஒரு போட்டியில் கூட சோபிக்காத ரெய்னா , இந்த போட்டியிலாவது அடிப்பார் என்று எதிர்பார்க்கப்பட்ட நிலையில் , இந்த போட்டியிலும் வெறும் ஒரு ரன்னில் ஆட்டமிழந்தார் . கடந்த போட்டிகளில் சரியாக ஆடாத ரஹானே இந்த போட்டியில் நிதானமாக ஆடி சதமடித்துள்ளார் . ஆனால் ரெய்னா தொடர்ந்து வாய்ப்புகளை தவறவிட்டுவருகிறார் . ரெய்னாவின் விக்கெட்டுக்கு பிறகு ரஹானேவுடன் ஜோடி சேர்ந்த சூர்யகுமார் யாதவ் சிக்ஸர்களாக விளாசிவருகிறார் . 46 ஓவர் முடிவில் 3 விக்கெட் இழப்பிற்கு 306 ரன்களுடன் இந்தியா சி அணி ஆடிவருகிறது .


தமிழ் சினிமாவில் ' நடிகையர் திலகம் ' என்கிற அந்தஸ்தைப் பெற்று உச்சத்தை தொட்ட நடிகையாக இருந்தவர் நடிகை சாவித்திரி தேவி . இவரின் வாழ்க்கை வரலாறு திரைப்படம் சமீபத்தில் வெளியானது . இந்த படத்தைப் பார்த்து பல பிரபலங்கள் , படத்தை இயக்கிய இயக்குனர் நாக் அஷ்வினையும் , இதில் சாவித்திரியாக நடித்த கீர்த்தி சுரேஷையும் பாராட்டு மழையில் நனைத்து வருகின்றனர் . இந்த திரைப்படத்தை எடுக்க , அஷ்வினுக்கு உதவியாக இருந்தவர் . சாவித்திரி - ஜெமினிகணேசன் மகள் விஜய சாமுண்டீஸ்வரி . இவர் தமிழ் சினிமாவில் பல ஆண்டுகள் கொடிக்கட்டிப் பறந்த இரு ஜாம்பவான்களின் மகளாக ' விஜய சாமுண்டீஸ்வரி ' இருந்தாலும் பலரும் இவரை பார்த்திருக்க வாய்ப்பில்லை . இவர் கடந்த சில நாட்களுக்கு முன் பிரபலங்கள் அனைவரும் கலந்துக்கொண்ட பிரஸ் ஷோவின் கலந்துக்கொண்டு கீர்த்தி சுரேஷுடன் இந்த படத்தை பார்த்து ரசித்தார் . மேலும் இவருடன் சேர்ந்து புகைப்படமும் எடுத்துக்கொண்டார் . இந்த புகைப்படம் தற்போது வைரலாக பரவி வருகிறது . ' விஜய சாமுண்டீஸ்வரி ' என்று சாவித்திரி இவருக்கு பெயர் விதத்திலும் ஒரு அர்த்தம் உள்ளது . சாவித்திரியின் சினிமா வாழ்க்கையில் ஏணியாக இருந்தவர்கள் விஜயா புரொடக்ஷன்ஸ் நிறுவனத்தார் . மேலும் இவர் விரும்பி வணங்கி வந்த பெண் கடவுள் சாமுண்டிஸ்வரி . இதனால் தன்னுடைய மகளுக்கு ' விஜய சாமுண்டீஸ்வரி ' என பெயர் சூடினார் சாவித்திரி . சாவித்திரி - ஜெமினி கணேசனை திருமணம் செய்துக்கொண்டதும் சாமுண்டீஷ்வரி கோவிலில் தான் என்பது குறிப்பிடத்தக்கது . இவரின் புகைப்படம் இதோ . .


கடந்த 9பது ஆண்டுகளாக நண்பர்களாக பழகி வந்த சமந்தாவும் - நாகசைதன்யாவும் கடந்த ஒரு வருடமாக காதலித்து வந்தனர் . இவர்களுடைய காதலுக்கு இருவீட்டாரும் சம்மதம் தெரிவித்த நிலையில் இவர்களுடைய திருமண நிச்சயதார்த்தம் நேற்று ஹைதராபாத்தில் உள்ள ஒரு நட்சத்திர ஓட்டலில் நடைபெற்றது . இதில் சமந்தா - நாகசைதன்யாவின் நெருங்கிய நண்பர்கள் மற்றும் உறவினர்கள் மட்டுமே கலந்து கொண்டனர் . நிச்சயதார்த்தத்தில் இருவரும் மோதிரம் மாற்றி கொண்டனர் . இந்த நிச்சயதார்த்தம் இந்துக்கள் முறைப்படி , புரோகிதர் வைத்து மந்திரங்கள் ஓதி நலங்கு வைத்து சிறப்பாக நடைபெற்றது . இவர்களுடைய திருமணம் டிசம்பர் மாதம் நடைபெறும் என்று கூறப்படுகிறது . தற்போது சமந்தா யு டர்ன் படத்தின் தயாரிப்பாளராகவும் , விஜய் , விஷால் , சிவகார்த்திகேயன் , பகத் பசில் ஆகியோருடன் நாயகியாக நடிக்க கமிட் ஆகி இருப்பது குறிப்பிடத்தக்கது .


அஜித் நயன்தாரா நடித்து வெளிவர உள்ள படம் விஸ்வாசம் . இந்த படத்தில் அஜித் உடன் எப்போதும் ஒரு பைக் இருப்பது போன்ற காட்சி உள்ளது . அந்த பைக் யாருடையது என்ற கேள்வி கட்டாயம் வர தானே செய்யும் . . . ஆமாம் . . . இந்த பைக் . . . அந்த படத்தின் எக்ஸிக்யூட்டிவ் புரொடியூசர் ராகுலின் பைக் தான் தல அஜித் , விசுவாசம் படத்தில் பயன்படுத்தக் கூடிய பைக் . இது பற்றி ராகுல் பிரபல தமிழ் இதழுக்கு தெரிவிக்கும் போது , " ஆமாங்க . . அந்த பைக் என்னுடையது தான் . . என்னுடைய முதல் மாத சம்பளத்தில் அந்த பைக் வாங்கினேன் . . . எனக்கு மிகவும் பிடித்த பைக் அது . . இருந்தாலும் ஒரு கட்டத்தில் பண நெருக்கடி இருந்தது . அப்போது அந்த பைக்கை ஒருவருக்கு விற்று விட்டேன் . . என்னுடைய அதிர்ஷ்டம் நான் மீண்டும் பணம் சம்பாதித்த உடன் அந்த பைக்கை நான் யாரிடம் விற்றேனோ அவரிடம் இருந்து பெற்றுக்கொண்டேன் . இந்நிலையில் தான் விசுவாசம் படத்தில் அஜித் சாருக்கு ஒரு பைக் தேவைப்பட்டது . என்னிடமே ஒரு பைக் இருக்கிறது என சொன்னேன் . இப்போது அந்த பைக் அவருக்கு ஏற்ற மாதிரி வடிவமைக்கப்பட்டு மிகவும் பிரமாண்டமாக உள்ளது . இந்த விஷயம் தெரிந்த பலரும் என்னை போனில் தொடர்பு கொண்டு அந்த பைக்கை வாங்க போட்டி போடுகிறார்கள் . அதுவும் மிக உயரிய விலைக்கு . இருந்த போதிலும் , அந்த பைக்கை யாருக்கும் கொடுக்க முடியாது " என்று தெரிவித்து உள்ளார் .


உலகின் மிக சிறந்த சொல் ‘செயல்’தான் . ஆனாலும் செயலுக்கு இணையான வீரியங்கள் சொல்லுக்கும் உண்டு . அதிலும் சமூகத்தில் முக்கிய நபர்கள் சொல்லும் சொல்லுக்கு ஏற்படும் பக்க விளைவுகளும் , வீரியமும் தனியே . அந்த வீரியமிக்க ‘சொற்களை’ டீல் செய்வதுதான் இந்த பகுதி . * உள்ளாட்சி தேர்தல் அறிவிப்பிற்கு பிறகு அரசியல் கட்சி தொடங்குவது பற்றி ஆலோசனை மேற்கொள்ளப்படும் . - விஷால் * டில்லியிலுள்ள தமிழ்நாடு இல்லத்தின் கம்பீரமான பெயர் இருக்கக்கூடாது என்கிற மத்திய அரசின் முடிவை தமிழர்களின் உணர்வுகள் மீதான மொழி வெறி தாக்குதல் என்றே கருதுகிறேன் ! - ஸ்டாலின் * உயர்கல்வித்துறையில் நடக்கும் ஊழல்கள் குறித்தும் , கடந்த 15 ஆண்டுகளில் பல்கலைக்கழகங்களில் நடந்த பல்கலை நியமனங்கள் குறித்தும் சி . பி . ஐ . விசாரிக்க வேண்டும் . நேர்மையாக செயல்படும் கவர்னர் பன்வாரிலால் புரோஹித் இதற்கு பரிந்துரை செய்யவேண்டும் . - அன்புமணி * கர்நாடக பவன் , ஆந்திர பவன் , ஒடிசா பவன் என டெல்லியிலுள்ள மற்ற மாநிலங்களின் தங்கும் இடங்கள் அழைக்கப்படும் போது தமிழ்நாடு இல்லத்தின் பெயரை மட்டும் மாற்ற முயற்சிப்பது , மத்திய அரசின் சகிப்புத்தன்மை பற்றி சந்தேகிக்க வைக்கிறது . - திருநாவுக்கரசர் . * நதி நீர் இணைப்பு பற்றி மத்திய பட்ஜெட்டில் அறிவிக்காதது , மிகப்பெரிய அதிர்ச்சியையும் , வேதனையையும் அளிக்கிறது . - விஜயகாந்த் * கடந்த நாடாளுமன்ற தேர்தலில் தம்பித்துரைக்கு ஓட்டு கேட்டதற்காக கரூர் தொகுதி மக்களிடம் நான் மன்னிப்புக் கேட்டுக் கொள்கிறேன் . - செந்தில் பாலாஜி . * மத்திய பட்ஜெட்டில் தமிழகத்திற்கு போதிய நிதி ஒதுக்கப்படவில்லை . ஜி . எஸ் . டி . யால் தமிழகத்திற்கு ஏற்பட்ட பாதிப்புகளுக்கு உரிய இழப்பீட்டை மத்திய அரசு வழங்கவுமில்லை . - தம்பிதுரை . * பல்கலைகழக பணி நியமன விஷயத்தில் யார் முறைகேடு செய்திருந்தாலும் சட்டப்பூர்வமான நடவடிக்கை எடுக்கப்படும் . அரசனாக இருந்தாலும் , ஆண்டியாக இருந்தாலும் நடவடிக்கை எடுக்கப்படும் . - ஓ . பன்னீர்செல்வம் . * காஷ்மீர் எங்களுடையது . எங்கள் நாட்டின் ஒரு பகுதி அது . பாகிஸ்தான் எங்களிடமிருந்து அதை அபகரிக்க முயலுகிறது . பாகிஸ்தான் ஒரு முறை சுட்டால் , நாங்கள் தொடர்ந்து தாக்குவோம் . - ராஜ்நாத் சிங் * கமல்ஹாசன் வசனத்தை மாற்றி மாற்றி பேசுவார் . ஒரு எதிர்ப்பு வந்ததும் ஒரு வசனத்தை பேசுவார் . மற்றொரு எதிர்ப்பு வந்ததும் அதற்கு வேறு ஒரு வசனத்தை பேசுவார் . - தமிழிசை சவுந்திரராஜன் .


தமிழ் சினிமாவில் ஒரு திரைப்படம் எடுத்து அதை வெளியிட்டு போட்ட பணத்தை எடுப்பதற்குள் தயாரிப்பாளர்களின் நிலைமை அதோகதிதான் . அதற்க்கான புதிய முயற்சிதான் இந்த Dream Cinemas செயலி , இந்த டிஜிட்டல் யுகத்தில் இனி மொபைல் தான் எல்லாம் என்பதை கருத்தில் கொண்டு நல்ல திரைப்படங்களை அவர்கள் கைகளில் கொண்டு சேர்க்கும் விதமாக இந்த செயலி உருவாக்கப்பட்டுள்ளது . இந்த செயலியை பதிவிறக்கம் செய்து பதிவு செய்பவர்களுக்கு இலவசமாக பிராண்டட் சட்டை தரப்படுகிறது . இந்த செயலியின் முதல் திரைப்படமாக ' தக்கர் ' திரைப்படம் தீபாவளி அன்று வெளியிடப்படுகிறது . மேலும் இந்த செயலியில் மாத சந்தா குறைவு என்பதால் திரையரங்கிற்கு சென்று செலவு செய்யும் செலவு கம்மி என்கிறார்கள் . இந்த Dream Cinemas செயலி ஆண்ட்ராய்டு மொபைல்களில் இப்பொழுது கிடைக்கிறது வெகு விரைவில் IOS லும் கிடைக்க ஏற்பாடுகள் நடந்து வருகிறது . இதன் மூலம் குறைந்த செலவில் படம் எடுத்து திரையரங்கில் வெளியிட முடியாமல் இருக்கும் தயாரிப்பாளர்கள் இந்த செயலியை பயன்படுத்தி தங்கள் படத்தை வெளியிட்டு தாங்கள் போட்ட பணத்தையும் எடுத்துவிடலாம் என்கிறது Dream Cinemas நிறுவனம் . மேலும் Dream Cinemas Appஐ டவுன்லோட் செய்து Subscribe செய்வதன் மூலம் 499 மதிப்புள்ள பிராண்டட் சட்டையை இலவசமாக பெறுங்கள் . App Download செய்ய இந்த linkஐ க்ளிக் செய்யவும் https : / / play . google . com / store / apps / details ? id = com . dreamcinemas . app


சர்வதேச ஹாக்கி தரவரிசையில் இந்திய ஹாக்கி ஆடவர் அணி 6 - வது இடத்தையும் , ஹாக்கி மகளிர் அணி 10 - வது இடத்தையும் பெற்றுள்ளது . சர்வதேச ஹாக்கி கூட்டமைப்பு நேற்று தரவரிசைப் பட்டியல் ஒன்றை வெளியிட்டது . அதில் , இந்திய ஹாக்கி ஆடவர் அணி 6 - வது இடத்தில் நீடிக்கிறது . இந்திய ஹாக்கி மகளிர் அணி 10 - வது இடத்திற்கு முன்னேறியுள்ளது . புணேவில் நடைபெற்ற உலக ஹாக்கி லீக் போட்டியில் இந்திய ஆடவர் ஹாக்கி அணி மூன்றாவது இடத்தைப் பிடித்தது . எனினும் , 1566 புள்ளிகளுடன் தொடர்ந்து 6 - வது இடத்திலேயே நீடிக்கிறது என்பது குறிப்பிடத்தக்கது . இந்தப் பட்டியலில் ஆஸ்திரேலியா 2005 புள்ளிகளுடன் முதலிடத்தில் இருக்கிறது . அர்ஜென்டீனா 1975 புள்ளிகளுடன் 2 - வது இடத்திலும் உள்ளது . இதனிடையே , இந்திய ஹாக்கி மகளிர் அணி 2 இடங்கள் முன்னேறி 10 - வது இடத்தில் உள்ளது . ஆசிய கோப்பையை வென்றதன் மூலம் ஸ்பெயின் , ஜப்பான் அணிகளைப் பின்னுக்குத் தள்ளி இந்தியா 10 - வது இடத்தைப் பிடித்ததுள்ளது என்பது குறிப்பிடத்தக்கது . இந்தப் பட்டியலில் நெதர்லாந்து 2165 புள்ளிகளுடன் முதலிடத்தைப் பிடித்துள்ளது . இங்கிலாந்து அணி 1823 புள்ளிகள் பெற்று இரண்டாவது இடத்தில் உள்ளது .


முருகதாஸ் இயக்கத்தில் உருவாகி உள்ள விஜய் 62 படத்தின் போட்டோ ஷூட் அண்மையில் சென்னை ஏ . வி . எம் ஸ்டூடியோஸில் நடைபெற்றது . அப்போது எடுக்கப்பட்ட புகைப்படங்கள் வைரலாக சமூக வலைதளத்தில் பரவியது . இந்நிலையில் மலேசியாவில் இன்று ஆரம்பமாக உள்ள கலை விழாவில் , நடிகர் ரஜினிகாந்த் , கமலஹாசன் உள்ளிட்ட பல பிரபலங்கள் கலந்துகொள்ள உள்ளனர் . ஆனால் நடிகர் விஜய் ஒரு சில காரணங்களால் இந்த விழாவில் கலந்துகொள்ளப் போவதில்லை எனக் கூறப்படுகிறது . இதனால் விஜய் ரசிகர்கள் சற்று அப்சட்டில் உள்ளனர் . அஜித் இந்த நிகழ்ச்சியில் வழக்கம் போல் கலந்துகொள்ள மாட்டார் என கூறப்படுகிறது . இருப்பினும் அஜித் ரசிகர்கள் இது தலயின் கெத்து என இதையும் கொண்டாடி வருகின்றனர் . இந்நிலையில் இந்த விழாவில் கலந்துகொள்ள வந்திருந்த விஜய் 62 படத்தின் நாயகி கீர்த்தி சுரேஷ் இந்தப் படம் குறித்து முக்கிய தகவல் ஒன்றை வெளியிட்டுள்ளார் . இது குறித்து அவர் கூறுகையில் , விஜய் 62 படத்தில் கீர்த்தி சுரேஷ் தான் ஹீரோயின் என்று உறுதியானது எனக்கு மிகவும் சந்தோஷம் , இப்படத்தில் என்னுடைய ரோல் பைரவா படத்தை விட மிகவும் வித்தியாசமாக இருக்கும் . மேலும் இந்தப் படத்தில் பல்லவி சிங் என்பவர் எனக்கு காஸ்டியூம் டிசைனராக உள்ளார் என தெரிவித்துள்ளார் .


குட்கா வழக்கில் விசாரணை முடிந்து , தீர்ப்புக்காக காத்திருக்கும் வேளையில் திடீரென விசாரணை அதிகாரிகளை மாற்றி விசாரணைக்கு மூடு விழா நடத்துவதா ? என்றும் டிரான்ஸ்பருக்கு துணைபோகும் அதிகாரிகளை சும்மா விட மாட்டேன் என்றும் மு . க . ஸ்டாலின் எச்சரித்துள்ளார் . இது தொடர்பாக திமுக செயல் தலைவர் மு . க . ஸ்டாலின் அறிக்கை ஒன்றை வெளியிட்டுள்ளார் . தமிழக அரசின் மக்கள் நல் வாழ்வுத்துறை அமைச்சர் விஜயபாஸ்கரை காப்பாற்றும் நோக்கத்தில் , 40 கோடி ரூபாய் லஞ்சப் பரிமாற்றம் செய்யப்பட்ட குட்கா வழக்கை விசாரித்துக் கொண்டிருந்த லஞ்ச ஒழிப்புத்துறை கூடுதல் டிஜிபியாக இருந்த மஞ்சுநாதாவை , எவ்விதக் காரணமுமின்றி ஓராண்டு காலத்திற்குள்ளாகவே மாறுதல் செய்திருப்பது கடும் கண்டனத்திற்குரியது என்று கூறியுள்ளார் . குட்கா வழக்கில் சிபிஐ விசாரணை கோரி திமுக சார்பில் தாக்கல் செய்யப்பட்ட வழக்கு விசாரணை முடிந்து , தீர்ப்பிற்காக காத்திருக்கின்ற நேரத்தில் திடீரென்று அந்த விசாரணை அதிகாரியை மாற்றியுள்ளனர் . இது , குறைந்தபட்சமாக நடைபெற்றுக் கொண்டிருக்கும் லஞ்ச ஊழல் தடுப்புத்துறை விசாரணையையும் முடக்கி , சுகாதாரத்துறை அமைச்சர் விஜயபாஸ்கரையும் , தமிழ்நாடு காவல்துறை தலைவர் டி . கே . ராஜேந்திரனையும் தப்பவைக்க மேற்கொள்ளும் அப்பட்டமான முயற்சி என்றே தெரிகிறது என்று குற்றம் சாட்டியுள்ளார் . உயர்நீதிமன்ற மதுரைக் கிளை , சுதந்திரமான விஜிலென்ஸ் விசாரணைக்கு உத்தரவிட்டு , அந்த விசாரணையை மேற்கொள்ள விஜிலென்ஸ் ஆணையராக வி . கே . ஜெயக்கொடி நியமிக்கப்பட்டார் . விசாரணை மேற்கொண்டிருந்த ஜெயக்கொடியை கடந்த ஜனவரி 8 அன்று மாற்றியது அதிமுக அரசு . இப்போது அந்த விஜிலென்ஸ் ஆணையத்தின்கீழ் இயங்கும் லஞ்ச ஊழல் தடுப்புத்துறையின் கூடுதல் டிஜிபியையும் மாற்றியுள்ளது . இதிலிருந்து , குட்கா வழக்கு தொடர்பான அனைத்து விசாரணைகளுக்கும் மூடுவிழா நடத்துகிறது அதிமுக அரசு என்பது தெளிவாகியுள்ளது என்றார் . ஏற்கெனவே குட்காவில் தொடர்புடைய அதிகாரிகள் , அமைச்சர்கள் மீது நடவடிக்கை எடுக்கக் கோரி தலைமைச் செயலாளருக்கு வருமான வரித்துறை அனுப்பிய கோப்பையே காணவில்லை என்றார்கள் . அப்படி காணாமல்போன கோப்பிற்கு காரணமான அதிகாரிகள் மீது இதுவரை எவ்வித நடவடிக்கையும் எடுக்கப்படவில்லை என்பதில் இருந்தே , கோப்பு காணவில்லை என்பது இட்டுக்கட்டிக் கூறப்பட்டது என்று புலப்படுகிறது . இதையெல்லாம் கருத்தில் கொண்டுதான் குட்கா வழக்கு விசாரணையை சிபிஐயிடம் ஒப்படைக்க வேண்டும் என்று திமுக சார்பில் வழக்கு தொடரப்பட்டது . ஏனென்றால் அதிமுக அரசின் கட்டுப்பாட்டில் உள்ள விஜிலென்ஸ் ஆணையமோ , லஞ்ச ஒழிப்புத் தடுப்பு துறையோ குட்கா ஊழலில் ஈடுபட்டுள்ள அமைச்சர் மீதோ , காவல்துறை டிஜிபிக்கள் மீதோ நடவடிக்கை எடுக்க முடியாது என்பது அனைவருக்கும் தெரியும் . ஆகவே , உயர்நீதிமன்றத்தில் நிலுவையில் உள்ள குட்கா வழக்கில் தீர்ப்பு வருவதற்குள் , அதுதொடர்பான விசாரணை அதிகாரிகளை மாற்றி , குட்கா சம்பந்தப்பட்ட கோப்புகளை மறைக்கும் அதிமுக அரசும் , அதற்கு துணைபோகும் முதல்வர் எடப்பாடி பழனிசாமியும் , 40 கோடி குட்கா ஊழலுக்கும் , மாநிலத்தில் நடைபெறும் சட்டவிரோத குட்கா விற்பனைக்கும் நிச்சயம் பதில் சொல்ல வேண்டிய சூழ்நிலை வரும் என்று தெரிவித்துக் கொள்ள விரும்புகிறேன் . அந்த சமயத்தில் இதுபோன்ற டிரான்ஸ்பர்களுக்கு துணைபோகும் உயரதிகாரிகளும் விசாரணை வளையத்தில் இருந்து நிச்சயம் தப்பமுடியாது என்று ஸ்டாலின் எச்சரித்துள்ளார் .


ஜெயலலிதா மனதில் என்ன நினைத்தார் என்பது எனக்குத் தெரியும் என்றும் , தேவையான ஏற்பாடுகளை செய்து கொண்டு ஜெயலலிதா தொடர்பான உண்மைகளை வெளிப்படுத்துவேன் என்றும் டிடிவி தினகரன் ஆதரவு எம் . பி . நாகராஜன் கூறியுள்ளார் . எடப்பாடி பழனிசாமி , ஓ . பன்னீர்செல்வம் அணிகள் இணைப்புக்கு பிறகு , எடப்பாடி அரசுக்கு அளித்து வந்த ஆதரவை வாபஸ் பெறுவதாக டிடிவி ஆதரவு எம்எல்ஏக்கள் , ஆளுநரிடம் தனித்தனியாக கடிதம் கொடுத்தனர் . இதன் பின்னர் , டிடிவி ஆதரவு எம்எல்ஏக்கள் , புதுச்சேரியில் உள்ள சொகுசு விடுதி ஒன்றில் தங்க வைக்கப்பட்டுள்ளனர் . எடப்பாடி தரப்பினர் , தங்கள் ஆதரவு எம்எல்ஏக்களை இழுக்கும் முயற்சியை தவிர்ப்பதற்காக புதுவையில் தங்க வைக்கப்பட்டுள்ளதாக தெரிவிக்கப்பட்டுள்ளது . புதுச்சேரியில் தங்க வைக்கப்பட்டுள்ள எம்எல்ஏக்களை , டிடிவி தினகரன் இன்று சந்திக்க உள்ளதாக எம்எல்ஏ தங்க தமிழ் செல்வன் தெரிவித்திருந்தார் . இந்த நிலையில் , டிடிவி தினகரன் ஆதரவு எம் . பி . நாகராஜன் , கோவையில் செய்தியாளர்களைச் சந்தித்தார் . அப்போது பேசிய அவர் , டிடிவி தினகரன் தரப்பை ஒதுக்கி வைக்க முடியாது என்றும் அவர்களின் ஆதரவு தேவை என்றும் கூறினார் . அதிமுக பொது செயலாளர் சசிகலா கட்சிக்காக தியாகம் செய்துள்ளார் . சசிகலா மூலமாகத்தான் எல்லாமே நடந்தது . சின்னம்மா இல்லாமல் இந்த கட்சியைக் காப்பாற்ற முடியாது என்று அனைவரும் கூறியது எனக்குத் தெரியும் . ஜெயலலிதா மனதில் என்ன நினைத்தார் என்பது எனக்குத் தெரியும் , தேவையான ஏற்பாடுகளை செய்து கொண்டு ஜெயலலிதா தொடர்பான உண்மைகளை வெளிப்படுத்துவேன் என்றும் எம் . பி . நாகராஜன் கூறினார் .


பேட்ட , விஸ்வாசம் படங்களின் மோதல் உச்சமடைந்து வருகிறது . இந்நிலையில் பேட்ட படம் வெளியாகும் முன்பே விஸ்வாசம் படம் வெளியாக இருப்பதாக நம்பத் தகுந்த வட்டாரங்கள் கூறுகின்றன . சிறுத்தை சிவா இயக்கத்தில் அஜித் நடித்துள்ள படம் விஸ்வாசம் . சத்யஜோதி பிலிம்ஸ் நிறுவனம் தயாரித்துள்ள இந்த படம் வரும் பொங்கலுக்கு வெளியாக உள்ளது . விஸ்வாசம் வெளியாக உள்ள அதே நாளில் சூப்பர் ஸ்டார் ரஜினிகாந்தின் பேட்ட படமும் ரிலீசாக இருப்பதால் எந்த படம் முதலில் வெளியாகும் என்ற குழப்பங்கள் ஏற்பட்டன . போஸ்டர் , ட்ரெய்லர் என இருபடங்களும் கடும் மோதலில் ஈடுபட்டு வருகின்றனர் . தற்போதைய நிலவரப்படி விஸ்வாசம் படத்தை நள்ளிரவு 1 மணி காட்சிக்கே ரிலீஸ் செய்ய படக்குழுவினர் அரசிடம் இருந்து அனுமதி வாங்கி இருக்கின்றனர் . இதனால் அஜித் ரசிகர்கள் உற்சாகமடைந்துள்ளனர் . எந்தெந்த தியேட்டர்களில் 1 மணி காட்சிகள் என்ற தகவல்கள் முறைப்படி விரைவில் வெளியாக இருக்கிறது .


ரோஹித் சர்மாவை கண்டு விராட் கோலி பயப்படுவதாகவும் , வேண்டுமென்றே டெஸ்ட் கிரிக்கெட்டிலிருந்து ரோஹித்தை கோலி ஓரங்கட்டுவதாகவும் ரோஹித்தின் ரசிகர்களும் நெட்டிசன்களும் டுவிட்டரில் பதிவிட்டுள்ளனர் . ஒருநாள் மற்றும் டி20 கிரிக்கெட்டில் அதிரடியாக ஆடி மிரட்டும் ரோஹித் சர்மா , டெஸ்ட் கிரிக்கெட்டில் பெரிதாக சோபிக்கவில்லை . ஒருநாள் கிரிக்கெட்டில் மூன்று இரட்டை சதங்களை விளாசி சாதனை படைத்துள்ள ரோஹித் , டெஸ்ட் கிரிக்கெட்டில் வெறும் மூன்று சதங்கள் மட்டுமே அடித்துள்ளார் . கடந்த 2013ம் ஆண்டு வெஸ்ட் இண்டீஸுக்கு எதிரான டெஸ்ட் தொடர்தான் ரோஹித்திற்கு அறிமுக டெஸ்ட் தொடர் . அந்த தொடரின் முதல் இரண்டு போட்டிகளிலும் மிடில் ஆர்டரில் இறங்கி சதமடித்தார் ரோஹித் சர்மா . அதன்பிறகு 23 போட்டிகளில் ஆடி ஒரு சதம் மட்டுமே அடித்துள்ளார் . மொத்தமாக இந்திய அணிக்காக 25 டெஸ்ட் போட்டிகளில் ஆடி , 3 சதங்கள் , 9 அரைசதங்களுடன் 1479 ரன்கள் அடித்துள்ளார் . இந்த மூன்று சதங்களில் 2 சதங்களை முதல் 2 போட்டிகளிலேயே அடித்துவிட்டார் ரோஹித் . அவர் டெஸ்ட் போட்டிகளில் சரியாக ஆடாததால் டெஸ்ட் கிரிக்கெட்டில் ஆட சமீபகாலமாக வாய்ப்பளிக்கப்படவில்லை . இந்த ஆண்டின் தொடக்கத்தில் தென்னாப்பிரிக்காவுக்கு எதிரான இரண்டாவது டெஸ்ட் போட்டியில் ஆடியதுதான் ரோஹித் கடைசியாக ஆடிய டெஸ்ட் போட்டி . அதன்பிறகு அந்த தொடரின் எஞ்சிய போட்டிகளிலும் ஆஃப்கானிஸ்தானுக்கு எதிரான ஒரு டெஸ்ட் போட்டியிலும் ரோஹித்திற்கு வாய்ப்பு வழங்கப்படவில்லை . அதைத்தொடர்ந்து நடந்துவரும் இங்கிலாந்துக்கு எதிரான டெஸ்ட் தொடரிலும் ரோஹித் சேர்க்கப்படவில்லை . தொடக்க வீரர்கள் முதல் இரண்டு போட்டிகளில் சொதப்பியதை அடுத்து , தான் டெஸ்ட் கிரிக்கெட்டில் ஓபனிங் செய்ய தயாராக இருப்பதாக ஓபனாக தெரிவித்தார் ரோஹித் . ஆனால் மூன்றாவது போட்டியில் தவானும் ராகுலும் ஓரளவிற்கு ஆடிவிட்டனர் . கடைசி இரண்டு போட்டிகளுக்கான டெஸ்ட் அணியில் சேர்க்கப்படுவார் என அவரது ரசிகர்கள் எதிர்பார்த்தனர் . ஆனால் , ரோஹித் சேர்க்கப்படவில்லை . இளம் வீரர் பிரித்வி ஷா மற்றும் ஹனுமா விஹாரி ஆகியோர் சேர்க்கப்பட்டனர் . இது ரோஹித்தின் ரசிகர்களிடையே அதிருப்தியை ஏற்படுத்தியுள்ளது . இந்நிலையில் , ரோஹித்திற்கு தொடர்ந்து அணியில் இடம் மறுக்கப்படுவதற்கு கோலி தான் காரணம் என ரோஹித்தின் ரசிகர்கள் கருதுகின்றனர் . அதனால் கோலியை விமர்சித்து டுவிட்டரில் பதிவிட்டு வருகின்றனர் . ரோஹித்தை கண்டு கோலி பயப்படுவதாகவும் ரோஹித்தை வேண்டுமென்றே டெஸ்ட் கிரிக்கெட்டிலிருந்து ஓரங்கட்டுவதாகவும் விமர்சித்துள்ளனர் .


தென்னாப்பிரிக்க அணியின் ஆல்ரவுண்டர் ஆல்பி மோர்கல் அனைத்து விதமான கிரிக்கெட்டிலிருந்தும் ஓய்வு அறிவித்துள்ளார் . தென்னாப்பிரிக்க அணியின் ஆல்ரவுண்டர் ஆல்பி மோர்கல் . 2004ம் ஆண்டு சர்வதேச கிரிக்கெட்டில் அறிமுகமான ஆல்பி மோர்கல் , 2012ம் ஆண்டுவரை தென்னாப்பிரிக்க அணிக்காக 58 சர்வதேச ஒருநாள் போட்டிகளில் ஆடியுள்ளார் . 2006ம் ஆண்டு ஆஸ்திரேலியாவுக்கு எதிரான டெஸ்ட் போட்டியில் அறிமுகமான மோர்கல் , அந்த ஒரு போட்டியில் மட்டுமே ஆடினார் . அதன்பிறகு டெஸ்ட் போட்டியில் ஆடவில்லை . பேட்டிங் மற்றும் பவுலிங் என இரண்டிலுமே சிறந்த பங்களிப்பை அளிக்கக்கூடிய நல்ல ஆல்ரவுண்டரான ஆல்பி மோர்கல் , 2012ம் ஆண்டுக்கு பிறகு தென்னாப்பிரிக்க அணியில் ஆடவில்லை . இந்நிலையில் , தற்போது அனைத்து விதமான போட்டிகளிலிருந்தும் ஓய்வு அறிவித்துள்ளார் . ஆல்பி மோர்கல் , ஐபிஎல்லில் சென்னை சூப்பர் கிங்ஸ் அணிக்காக 6 ஆண்டுகள் ஆடியுள்ளார் . ஐபிஎல் தொடங்கிய 2008ம் ஆண்டு முதல் 2013ம் ஆண்டுவரை 6 சீசன்கள் சென்னை அணியில் ஆடியுள்ளார் . அதன்பிறகு சென்னை அணியால் கழட்டிவிடப்பட்ட மோர்கல் , 2014ம் ஆண்டு ஐபிஎல்லில் ஆர்சிபி அணிக்காகவும் 2015ம் ஆண்டு சீசனில் டெல்லி டேர்டெவில்ஸ் அணிக்காகவும் 2016ம் ஆண்டில் புனே அணிக்காகவும் ஆடினார் . அதன்பிறகு ஐபிஎல்லில் ஆடவில்லை என்பது குறிப்பிடத்தக்கது . தென்னாப்பிரிக்க அணியின் நட்சத்திர வீரர் டிவில்லியர்ஸ் , கடந்த ஆண்டின் மத்தியில் ஓய்வு அறிவித்த நிலையில் , ஆல்பி மோர்கலும் இப்போது ஓய்வை அறிவித்துள்ளார் . ஆல்பி மோர்கல் , கடந்த சில ஆண்டுகளாகவே தென்னாப்பிரிக்க அணியில் ஆடவில்லை என்பதால் அவரது ஓய்வு அறிவிப்பு அந்த அணிக்கு எந்தவிதத்திலும் பாதிப்பு இல்லை . ஆனால் இந்த ஆண்டு உலக கோப்பை நடக்க உள்ள நிலையில் கடந்த ஆண்டு டிவில்லியர்ஸ் ஓய்வு அறிவித்தது தான் அந்த அணிக்கு பெரிய பாதிப்பு .


சின்சினாட்டி மாஸ்டர்ஸ் டென்னிஸ் போட்டியில் ஆடவர் இறுதிச் சுற்றில் நிக் கிர்ஜியோஸ் , மற்றும் கிரிகோர் டிமிட்ரோவ் ஆகியோரும் மகளிர் இறுதிச் சுற்றில் சைமோனா ஹேலப் மற்றும் கார்பைன் முருகுஸா ஆகியோரும் மோதுகின்றனர் . சின்சினாட்டி மாஸ்டர்ஸ் டென்னிஸ் போட்டி அமெரிக்காவின் சின்சினாட்டி நகரில் நடைபெற்று வருகிறது . இந்தப் போட்டியின் ஆடவர் ஒற்றையர் அரையிறுதியில் ஆஸ்திரேலியாவின் நிக் கிர்ஜியோஸ் மற்றும் ஸ்பெயினின் டேவிட் ஃபெரர் மோதினர் . இதில் , 7 - 6 ( 3 ) , 7 - 6 ( 4 ) என்ற நேர் செட்களில் டேவிட் ஃபெரரைத் தோற்கடித்தார் நிக் கிர்ஜியோஸ் . மற்றொரு ஆட்டத்தில் பல்கேரியாவின் கிரிகோர் டிமிட்ரோவ் தனது அரையிறுதியில் அமெரிக்காவின் ஜான் இஸ்னருடன் மோதினார் . இதில் , 7 - 6 ( 4 ) , 7 - 6 ( 10 ) என்ற நேர் செட்களில் ஜான் இஸ்னரைத் தோற்கடித்தார் கிரிகோர் டிமிட்ரோவ் . இறுதிச்சுற்றில் டிமிட்ரோவும் , கிர்ஜியோஸும் மோதவுள்ளனர் . இவர்கள் இருவரும் இதுவரை ஒரு முறை மட்டுமே நேருக்கு நேர் மோதியுள்ளனர் . அதில் டிமிட்ரோவ் வெற்றி கண்டுள்ளார் . எனினும் தற்போது கிர்ஜியோஸ் உச்சகட்ட ஃபார்மில் இருக்கிறார் . அவர் தனது காலிறுதியில் போட்டித் தரவரிசையில் முதலிடத்தில் இருந்த ஸ்பெயினின் ரஃபேல் நடாலை தோற்கடித்துள்ளார் . எனவே இவர்களுக்கு இடையேயான இறுதி ஆட்டம் கடும் சவாலாக இருக்கும் என்பதில் சந்தேகமில்லை . மகளிர் ஒற்றையர் அரையிறுதியில் போட்டித் தரவரிசையில் 2 - வது இடத்தில் இருக்கும் ருமேனியாவின் சைமோனா ஹேலப் , அமெரிக்காவின் ஸ்லோனே ஸ்டீபன்ஸை 6 - 2,6 - 1 என்ற நேர் செட்களில் வீழ்த்தி இறுதிச் சுற்றுக்கு முன்னறினார் . ஹேலப் தனது இறுதிச் சுற்றில் ஸ்பெயினின் கார்பைன் முகுருஸாவை சந்திக்கிறார் . முகுருஸா தனது அரையிறுதியில் , உலகின் முதல் நிலை வீராங்கனையும் , நடப்பு சாம்பியனுமான செக் . குடியரசின் கரோலினா பிளிஸ்கோவாவை 6 - 3,6 - 2 என்ற நேர் செட்களில் தோற்கடித்தார் .


உச்சநீதிமன்ற இறுதி தீர்ப்பின்படி காவிரி மேலாண்மை வாரியம் அமைக்க வேண்டும் என வலியுறுத்தி தமிழக விவசாயிகள் , டெல்லியில் இரண்டாவது நாளாக உண்ணாவிரதம் இருந்து வருகின்றனர் . உச்சநீதிமன்ற இறுதி தீர்ப்பில் , 6 வார காலத்திற்குள் காவிரி மேலாண்மை வாரியம் அமைக்க வேண்டும் என தெரிவித்திருந்தது . உச்சநீதிமன்றம் விதித்த கால அவகாசம் நாளை மறுநாளுடன் நிறைவடைகிறது . மேலாண்மை வாரியம் என்ற வார்த்தை தீர்ப்பில் குறிப்பிடப்படாததால் , அதை சுட்டிக்காட்டி மேலாண்மை வாரியத்துக்கு பதிலாக மேற்பார்வை ஆணையம் அமைக்க மத்திய அரசு நடவடிக்கை எடுத்து வருகிறது . கர்நாடக சட்டமன்ற தேர்தலை கருத்தில்கொண்டே காவிரி மேலாண்மை வாரியம் அமைக்க மத்திய அரசு தயங்குகிறது என தமிழக அரசியல் கட்சிகள் குற்றம்சாட்டுகின்றன . அதேநேரத்தில் , எந்தவித அதிகாரமுமில்லாத மேற்பார்வை ஆணையத்தை அமைக்காமல் , அதிகாரமிக்க மேலாண்மை வாரியம் அமைக்க வேண்டும் எனவும் மத்திய அரசை அரசியல் கட்சிகளும் விவசாயிகளும் வலியுறுத்துகின்றன . இதற்கிடையே இன்று , கர்நாடக சட்டமன்ற தேர்தல் தேதி அறிவிக்கப்பட்டதால் , தேர்தல் நடத்தை விதிமுறைகள் அமலுக்கு வந்துள்ளதால் , அதை காரணம் காட்டி மேலாண்மை வாரியம் அமைக்க மத்திய அரசு காலம் தாழ்த்த வாய்ப்புள்ளதாக விவசாயிகள் அஞ்சுகின்றனர் . இந்நிலையில் , உச்சநீதிமன்ற தீர்ப்பின்படி , காவிரி மேலாண்மை வாரியம் தான் அமைக்க வேண்டும் . அதற்கு பதிலாக வேறு எந்த அமைப்பும் அமைக்கப்பட கூடாது என வலியுறுத்தி தமிழக விவசாயிகள் , டெல்லியில் நாடாளுமன்றம் செல்லும் வழியில் உண்ணாவிரதம் இருந்து வருகின்றனர் . தமிழக விவசாயிகள் சங்க ஒருங்கிணைப்பு குழு தலைவர் பி . ஆர் . பாண்டியன் தலைமையில் விவசாயிகள் இரண்டாவது நாளாக இன்றும் உண்ணாவிரதம் இருந்துவருகின்றனர் .


" கோபா சுடமெரிக்கானா ' கால்பந்து போட்டியில் பங்கேற்பதற்காகச் சென்றபோது விமான விபத்தில் உயிரிழந்த பிரேசில் நாட்டு கிளப் கால்பந்து அணிக்கு அந்தப் போட்டியின் சாம்பியன் பட்டம் வழங்கப்பட்டுள்ளது . கோபா சுடமெரிக்கானா கால்பந்துப் போட்டியின் இறுதி ஆட்டம் கொலம்பியாவில் கடந்த மாதம் 30 - ஆம் தேதி நடைபெறுவதாக இருந்தது . இதில் கொலம்பிய கிளப் அணியான அட்லெடிகோ நேஷனல் - பிரேசில் கிளப் அணியான சாபேகோயென்ஸ் ஆகியவை மோதுவதாக இருந்தது . அதில் பங்கேற்பதற்காக பிரேசில் வீரர்கள் சா பவுலோ நகரில் இருந்து நவம்பர் 28 - ஆம் தேதி தனி விமானத்தில் புறப்பட்டனர் . கொலம்பியா நோக்கிச் செல்லும்போது விமானத்தில் ஏற்பட்ட மின் கோளாறு காரணமாக வழியில் மலை ஒன்றில் மோதி அந்த விமானம் விபத்துக்குள்ளானது . இதில் கால்பந்து வீரர்கள் , விமான சிப்பந்திகள் என 76 பேர் உயிரிழந்தனர் . இந்தத் துயரச் சம்பவத்தை அடுத்து , கோபா சுடமெரிக்கானா கால்பந்து போட்டியின் இறுதி ஆட்டம் ரத்து செய்யப்படுவதாக தென்னமெரிக்க கால்பந்து கூட்டமைப்பு அறிவித்தது . இந்நிலையில் , விபத்தில் உயிரிழந்த சாபேகோயென்ஸ் அணிக்கு " கோபா சுடமெரிக்கானா ' பட்டத்தை வழங்குமாறு , இறுதிப் போட்டியில் அதனுடன் மோதவிருந்த அட்லெடிகோ நேஷனல் அணி கோரிக்கை விடுத்தது . இதனை ஏற்ற போட்டி அமைப்பாளர்களான தென்னமெரிக்க கால்பந்து கூட்டமைப்பு , " கோபா சுடமெரிக்கானா ' சாம்பியன்ஷிப் பட்டத்தை உயிரிழந்த சாபேகோயென்ஸ் அணிக்கு வழங்குவதாக அறிவித்துள்ளது .


பாஜக ஆட்சியில் இருந்த ராஜஸ்தான் மற்றும் சத்தீஸ்கர் ஆகிய இரண்டு மாநிலங்களிலும் ஆட்சியை இழக்கும் நிலை ஏற்பட்டுள்ளது . மத்திய பிரதேசத்திலும் பாஜக மற்றும் காங்கிரஸ் இடையே கடும் இழுபறி நீடிக்கிறது . அடுத்த ஆண்டு மக்களவை தேர்தல் நடைபெற உள்ள நிலையில் , ராஜஸ்தான் , மத்திய பிரதேசம் , சத்தீஸ்கர் , தெலுங்கானா மற்றும் மிசோரம் ஆகிய 5 மாநிலங்களுக்கு அண்மையில் சட்டமன்ற தேர்தல் நடைபெற்றது . இந்த தேர்தல் மக்களவை தேர்தலுக்கு முன் நடப்பதால் மிகுந்த முக்கியத்துவம் பெறுவதோடு , அதற்கான முன்னோட்டமாகவும் பார்க்கப்படுகிறது . கடந்த இரண்டு ஆண்டுகளில் நடந்த சட்டமன்ற தேர்தல்களில் உத்தர பிரதேசம் , உத்தரகண்ட் , கோவா , குஜராத் உள்ளிட்ட பெரும்பாலான மாநிலங்களை பாஜக கைப்பற்றியது . அந்த தேர்தல்களில் எல்லாம் காங்கிரஸ் கடுமையான பின்னடைவை சந்தித்தது . 20க்கும் மேற்பட்ட மாநிலங்களில் பாஜகவும் அதன் கூட்டணி கட்சிகளுமே ஆட்சியில் இருந்தன . இந்நிலையில் , கடும் பின்னடைவை சந்தித்திருந்த காங்கிரஸுக்கு இந்த தேர்தல் மிக முக்கியமானது . இரு கட்சிகளுமே தங்களின் பலத்தை நிரூபிக்கும் முனைப்பில் தேர்தலை எதிர்கொண்டன . இந்நிலையில் , 5 மாநில வாக்கு எண்ணிக்கை காலை தொடங்கி நடந்துவருகின்றன . இதில் பாஜக ஆட்சியில் இருந்த இரண்டு மாநிலங்களில் கடும் பின்னடைவை சந்தித்துள்ளது . 199 தொகுதிகளை கொண்ட ராஜஸ்தானில் 100 தொகுதிகளில் முன்னிலை வகிக்கிறது . ஆளும் பாஜக வெறும் 69 தொகுதிகளில் மட்டுமே முன்னிலை வகிக்கிறது . மற்ற கட்சிகள் 22 தொகுதிகளில் முன்னிலை வகிக்கின்றன . அதேபோல பாஜக ஆட்சியில் இருந்த சத்தீஸ்கரிலும் பின்னடைவை சந்தித்துள்ளது . 90 தொகுதிகளை கொண்ட சத்தீஸ்கரில் காங்கிரஸ் 58 தொகுதிகளில் முன்னிலை வகிக்கும் நிலையில் , பாஜக வெறும் 26 தொகுதிகளில் மட்டுமே முன்னிலை வகிக்கிறது . பாஜக ஆட்சியில் இருந்த மத்திய பிரதேசத்தில் மொத்தம் 230 தொகுதிகள் . இதில் பாஜக மற்றும் காங்கிரஸுக்கு இடையே கடும் இழுபறி நீடிக்கிறது . காங்கிரஸ் மற்றும் பாஜக இடையே கடும் போட்டி நிலவுகிறது . 10 மணி நிலவரப்படி காங்கிரஸ் 111 தொகுதிகளிலும் பாஜக 108 தொகுதிகளிலும் முன்னிலை வகிக்கிறது . போட்டி கடுமையாக உள்ளதால் முடிவு யாருக்கு வேண்டுமானாலும் சாதகமாக அமையலாம் . ஆனால் பாஜக ஆட்சியில் இருந்த ராஜஸ்தான் மற்றும் சத்தீஸ்கரில் அக்கட்சி கடும் பின்னடைவை சந்தித்துள்ளது .


ஐசிசி டெஸ்ட் தரவரிசை பட்டியலில் இந்திய அணியின் கேப்டன் விராட் கோலி 2 - ஆவது இடம் பிடித்து அசத்தியுள்ளார் . ஐசிசி டெஸ்ட் தரவரிசை பேட்ஸ்மேன்கள் பட்டியலில் ஆஸ்திரேலியாவின் ஸ்மித் 947 புள்ளிகளுடன் முதலிடத்திலும் , 912 புள்ளிகளுடன் கோலி 2 - வது இடத்திலும் உள்ளனர் . இங்கிலாந்தின் ஜோ ரூட் 3 - ஆவது இடத்திலும் , நியூஸிலாந்தின் கேன் வில்லியம்சன் 4 - ஆவது இடத்திலும் உள்ளனர் . மற்றொரு ஆஸ்திரேலியாவின் அதிரடி ஆட்டக்காரரான டேவிட் வார்னர் 833 புள்ளிகளுடன் 5 - ஆவது இடத்தில் உள்ளார் . 810 புள்ளிகளுடன் புஜாரா 6 - ஆவது இடத்திலும் , நியூஸிலாந்தின் ராஸ் டெய்லர் 9 - வது இடத்திலும் , தென் ஆப்பிரிக்காவின் ஹசிம் ஆம்லா 10 - வது இடத்திலும் உள்ளனர் . அதேபோன்று , ஐசிசி டெஸ்ட் தரவரிசை பட்டியலில் டெஸ்ட் பந்துவீச்சாளர் தரவரிசையில் இந்திய அணியின் ஆல் - ரவுண்டர் ரவீந்திர ஜடேஜா 844 புள்ளிகளுடன் மூன்றாவது இடத்தில் உள்ளார் . 887 புள்ளிகளுடன் இங்கிலாந்தின் ஜேம்ஸ் ஆண்டர்சன் முதலிடத்திலும் , 873 புள்ளிகளுடன் தென் ஆப்பிரிக்காவின் வேகப்பந்து வீச்சாளர் ககிசோ ரபாடா இரண்டாவது இடத்திலும் உள்ளனர் . நான்காவது இடத்தில் ஆஸ்திரேலிய வீரர்கள் ஜோஷ் ஹசல்வுட் , ஐந்தாவது இடத்தில் மிட்செல் ஸ்டார்க் ஆகியோர் உள்ளனர் .


ரஜினிகாந்த் நடித்துள்ள காலா திட்டமிட்டபடி ஏப்ரல் இறுதியில் ரிலீஸ் செய்யப்படும் என தனுஷ் தரப்பிலிருந்து அறிவிக்கப்பட்டது திரையுலகைச் சேர்ந்த அனைவரும் அதிர்ச்சியில் உள்ளனர் . தமிழ் சினிமாவில் கடந்த நான்கு வாரங்களாக புதிய படங்கள் ரிலீஸ் செய்வது நிறுத்தி வைக்கப்பட்டுள்ளது . மார்ச் 16முதல் படப்பிடிப்புகளும் நிறுத்தப்பட்டு வேலை நிறுத்தம் நடைபெற்றுவருகிறது . இதனால் மார்ச் மாதம் ரிலீஸ் செய்யத் திட்டமிட்டிருந்த 30க்கும் மேற்பட்ட படங்கள் முடங்கியுள்ளன . வேலை நிறுத்தம் முடிந்த பின் ஏற்கெனவே நிறுத்திவைக்கப்பட்ட படங்கள் ரிலீஸ் செய்த பின்னரே பிற படங்கள் வெளியிட அனுமதிக்கப்படும் எனச் சங்க நிர்வாகிகள் தயாரிப்பாளர்களுக்கு உறுதி அளித்திருந்தனர் . இதனால் புதிய படங்கள் தணிக்கைச் சான்றிதழ் பெறத் தடையில்லாச் சான்று , விளம்பர ஒப்புதல் கடிதம் இரண்டும் வழங்குவதைத் தயாரிப்பாளர்கள் சங்கம்நிறுத்தி வைத்திருந்தனர் . இந்நிலையில் , ஏப்ரல் 27 அன்று ரிலீஸ் என்று அறிவிக்கப்பட்டிருந்த ரஜினி நடித்திருக்கும் காலா படத்துக்கு இச்சான்றிதழ் வழங்கத் தயாரிப்பாளர்கள் சங்கம் தொடர்ந்து மறுத்துவந்தது . இமயமலையில் ஆன்மிகப் பயணம் முடிந்து சென்னை திரும்பிய ரஜினிகாந்த் வேலைநிறுத்தத்தில் தனக்கு உடன்பாடில்லை என்று கடந்த சில நாட்களுக்கு முன்பு அளித்திருந்த பேட்டியொன்றில் கூறியிருந்தார் . தயாரிப்பாளர்கள் சங்கம் , நடிகர் சங்கம் இரண்டிலும் உறுப்பினராக உள்ள ரஜினிகாந்த் சங்க முடிவுக்கு எதிராகப் பொது வெளியில் கருத்து தெரிவித்தது திரைத் துறையில் அதிர்ச்சியை ஏற்படுத்தியுள்ளது . ரஜினிகாந்த் நடித்து வெளியாகி வசூல் ரீதியாக தோல்வியான படங்களான பாபா , குசேலன் , லிங்கா படங்கள் நஷ்டம் என விநியோகஸ்தர்கள் பிரச்சனையில் இறங்கிய சமயத்தில் அப்பிரச்சினைகளைச் சுமுகமாகத் தீர்த்து வைத்தது தயாரிப்பாளர்கள் சங்கம் . தனக்குப் பிரச்சினை ஏற்பட்டபோது சங்கத்தின் உதவியை நாடிய ரஜினி தரப்பு தற்போது தனது சுயநலனுக்காகச் சங்க முடிவை விமர்சிப்பது அராஜகமானது என சிறு படத் தயாரிப்பாளர்கள் புலம்பி வருகின்றனர் . சங்கப் பொதுக் குழுவிலும் , பொது வெளியிலும் தயாரிப்பாளர்கள் சங்க முடிவுகளை விமர்சித்துப் பேசியதற்காக 30க்கும் மேற்பட்ட உறுப்பினர்களைச் சங்கத்திலிருந்து நிர்வாகக் குழு சஸ்பெண்ட் செய்திருக்கிறது . அதே போன்று ரஜினிகாந்த் மீதும் நடவடிக்கை எடுக்க வேண்டும் என்று தயாரிப்பாளர்கள் சங்கத்தினர் கூறிவருகின்றனர் . இந்நிலையில் தென்னிந்தியத் திரைப்பட வர்த்தக சபையில் ரஜினி , தனுஷ் இருவரும் உறுப்பினர்களாக இருப்பதால் “காலா” படத்துக்குத் தணிக்கைச் சான்றிதழ் பெற விண்ணப்பிக்கத் தேவையான அனுமதிக் கடிதங்கள் வர்த்தக சபையிலிருந்து நேற்றே தனுஷ் நிறுவனத்தின் பெயரில் வாங்கியிருக்கிறார் . இது தயாரிப்பாளர் சங்க விதியை மீறி நடந்த செயலாகும் என பேசி வருகிறார்களாம் . “காலா” படத்திற்குத் தணிக்கைச் சான்றிதழ் பெறுவதற்கான நடவடிக்கைகளைப் போர்க்கால அடிப்படையில் செய்யத் தொடங்கியுள்ளது தயாரிப்பு தரப்பு . இதனால் ஏப்ரல் இறுதியில் திட்டமிட்டபடி காலா ரிலீஸ் ஆகும் எனக் கூறப்படுகிறது . தமிழ்த் திரைப்படத் தயாரிப்பாளர்கள் சங்கம் நடத்திவரும் வரலாற்று முக்கியத்துவம் மிக்க போராட்டத்திற்கு எதிராக ரஜினிகாந்த் ஈடுபடத் தொடங்கியுள்ளதன் அடையாளமாகவே என்றே இந்தச் செயல் பார்க்கப்படுகிறது . சங்க ஒற்றுமை , திரைத் துறை வளர்ச்சி , தயாரிப்பாளர்கள் நலன் என்பதைவிடத் தனது நலன் மட்டுமே முக்கியம் என ரஜினிகாந்த் மீண்டும் உறுதிப்படுத்தியிருக்கிறார் என தயாரிப்பாளர்கள் புலம்புகிறார்கள் .


பிரபல பாலிவுட் நடிகை ராதிகா ஆப்தே , தமிழ் , கன்னடம் , தெலுங்கு என பல மொழி படங்களில் பிஸியாக நடித்து வருபவர் . தமிழில் வெற்றிச்செல்வன் படம் மூலம் அறிமுகமான இவர் , தோனி , ஆல் இன் ஆல் அழகுராஜா , கபாலி உள்ளிட்ட பல தமிழ் படங்களில் நடித்துள்ளார் . இந்தியில் முன்னணி நடிகையாகவும் இருக்கிறார் . தமிழில் இவர் புடவை கட்டிக்கொண்டு பவ்யமாக நடித்து வந்தாலும் , இந்தி படங்களில் , ஆடையை குறைத்து துணிச்சலாகவும் , ஆபாசமாகவும் நடித்து வருகிறார் . மேட்லி குறும்படத்தில் , ராதிகா ஆப்தே நிர்வாணமாக நடித்த புகைப்படமும் , பார்ச்ட் என்ற படத்தில் அவர் நடித்த படுட்ககையறை காட்சிகளும் இணையதளத்தில் வெளியாகி பெரும் பரபரப்பை ஏற்படுத்தியது அனைவரும் அறிந்ததுதான் . இந்நிலையில் , இவர் தற்போது புதிய சர்ச்சையை கிளப்பியுள்ளார் . எப்படி தெரியுமா பாத் டப்பில் குளித்து கொண்டிருக்கும் போதே புகைப்படத்தை வெளியிட்டு தான் . இயற்கை எழில் சூழ்ந்த ஒரு இடத்தில் வைக்கப்பட்டுள்ள ஒரு பாத் டப்பில் , நடிகை ராதிகா ஆப்தே குளித்து கொண்டிருப்பது போன்று வெளியாகியுள்ள இந்த புகைப்படம் பாலிவுட் மற்றும் கோலிவுட் ரசிகர்களிடம் சர்ச்சையை ஏற்படுத்தியுள்ளது .


விஜய் டிவியில் ஒலிபரப்பப்பட்டு வரும் நிகழ்ச்சி பிக்பாஸ் . இந்த நிகழ்ச்சியை நடிகர் கமல் தொகுத்து வழங்கி வருகிறார் . இந்த நிகழ்ச்சி தமிழகம் மட்டுமின்றி உலகம் முழுவதும் உள்ள பல்வேறு நாடுகளில் இருந்து ரசிகர்கள் அதிகமாக பார்த்து வருகிறார்கள் . இந்த நிகழ்ச்சியில் சென்ற ஆண்டு இருந்த ஒரு சுவாரஸ்யம் இந்த ஆண்டு இல்லை என்றே கூறும் அளவிற்கு தான் உள்ளது ஆனால் சென்ற ஆண்டை விட இந்த ஆண்டுக்கான சீசன் 2 வில் , கலந்துக்கொண்டுள்ள பெண்கள் கொஞ்சம் ஆபாசமாக நடத்துக் கொள்வதாக நிகழ்ச்சியை பார்க்கும் மக்கள் கருத்து தெரிவித்து வருகின்றனர் பிக்பாஸ் சீசன் 2 நிகழ்ச்சியில் , கடந்த ஞாயிற்றுக்கிழமையன்று , பெண்கள் படுக்கை அறையில் மகத் படுத்துக்கொண்டு சத்தமாக பேசியதற்கு பொன்னம்பலம் ஆட்சபேனை தெரிவித்து இருந்தார் மேலும் , பிக்பாஸ் வீட்டில் மகத் யாஷிகா , ஷாரிக் ஐஸ்வர்யா செய்யும் சில விஷயங்கள் சரியாக இல்லை என்று அவர் பொன்னம்பலம் தெரிவித்து இருந்தார் மேலும் , இந்த நிகழ்ச்சியில் சிறு குழந்தைகள் முதல் பெரியவர்கள் வரை குடும்பமாக அமர்ந்து பார்க்கின்றனர் . . தமிழ் பாரம்பரியம் பண்பாடும் காக்கப்பட வேண்டும் என அவர் தெரிவித்து இருந்தார் . இதற்கு கமல் , நான் பேச நினைத்ததை நீங்கள் கூறி விட்டீர்கள் என தெரிவித்து இருந்தார் . மேலும் , பொன்னம்பலம் மற்றும் ஆனந்த் இருவருக்கும் இந்த வீட்டின் மீது அக்கறை உள்ளது . . . பொன்னம்பலம் ஒரு அப்பாவாக கண்டித்தார் . . ஆனந்த் ஒரு தாத்தாவாக இருந்து செல்லம் கொடுத்தார் என கமல் தெரிவித்து இருந்தார் . . . " நீங்கள் யாரும் மக்கள் மனதில் இடம் பிடிக்க வில்லை . . . . உங்களுக்கு தரப்பட்டிருக்கும் இந்த அரிய வாய்ப்பை சரியாக பயன்படுத்திக் கொள்ளுங்கள் . . . . இதனை ஒரு அறிவுரையாகவோ அல்லது டிப்ஸ் என்று கூட எடுத்துக் கொள்ளலாம் . . என்னை ஆரம்பத்தில் யாரும் கண்டுக் கொள்ளவில்லை . . ஆனால் நான் பாலச்சந்தர் கண்களில் படும்படியான சில காரியங்களை செய்தேன் . . . புகழ் பெற்றேன் . . எப்போதும் நீங்கள் நீங்களாகவே இருங்கள் . . . தவறுகளை திருத்திக் கொள்ளுங்கள் அறிவுரை வழங்கினார் கமல் ஆணுக்கு சமமாக பெண்கள் வர வேண்டும் என நினைத்து அவர்கள் செய்யும் தவறுகளை எல்லாம் நீங்களும் செய்ய கூடாது என அவர் தெரிவித்து இருந்தார் கமல்